Wanita Ini Kongsi Pengalaman Lahirkan Anak Kedua Tanpa Peneman Ketika Tempoh PKP

Perintah Kawalan Pergerakan telah dilaksanakan di negara kita lebih kurang 2 minggu dan akan dilanjutan sehingga 14 April 2020 ini. Berikutan pelaksanaan perintah ini pastinya pergerakan anda terhad dan tiada individu dibenarkan melakukan aktiviti sosial atau keluar rumah dengan alasan kukuh dan sebagainya.

Terbaharu, seorang pengguna Facebook Anies Surianie telah berkongsi pengalaman beliau bersalin anak kedua ketika dalam tempoh Perintah Kawalan Pergerakan. Tahniah diucapkan kepada beliau kerana selamat bersalin dan ikuti perkongsian beliau di bawah ini.

Menerusi perkongsiannya, apabila kerajaan sudah mulakan Perintah Kawalan Pergerakan pada 18 Mac 2020 yang lalu, jururawat di Klinik Ksihatan sudah berpesan kepadanya untuk bersiap sedia dengan kawalan ketat daripada pihak hospital.

Walaupun bersalin anak pertama, kedua atau keberapa sekalipun, suami atau waris tidak dibenarkan masuk untuk teman. Suami atau waris hanya boleh hantar sampai depan pintu wad bersalin sahaja. Para ibu yang sedang menunggu hari pastikan bersedia dengan barang keperluan dan juga mask sebelum masuk ke wad bersalin.

Ingat balik pesan doktor atau jururawat agar tidak panik dan kawal pernafasan agar tidak mudah penat. Paling penting, jangan menangis dan menjerit untu beri perhatian akan apa yang cuba disampaikan oleh jururawat ketika dalam bilik bersalin.

Suami pula hanya boleh tunggu depan pintu wad bersalin dan bersedia untuk azan atau iqamat anak depan pintu sahaja. Langsung tidak dibenarkan untuk jenguk isteri pada waktu tersebut.

Sediakan barang bayi dan ibu secukupnya untuk ketika dalam bilik bersalin dan dalam wad. Anda dinasihatkan packing lebih awal untuk memudahkan suami anda bawa nanti.  Kalau ada gdm atau rasa mungkin kena bersalin emergency pun kena buat persiapan awal.

Paling penting, bersedia untuk belajar cara menyusu. Dalam wad nanti hanya susu ibu senjata utama untuk tenangkan bayi anda. Sudah tidak ada mak atau suami disisi nak tolong anda tenangkan bayi kalau ibu penat. Nasib baik jururawat pesan letak tisu dalam pampers bayi, senang untuk lihat bayi sudah kencing atau tidak.

Walaupun anak kedua, sangat struggle apabila kena urus seorang diri. Mana tidaknya, nak urus diri sendiri lagi, nak jaga bayi lagi. Saya rasa sudah cukup kuat masa itu, tapi setiap kali bergerak menitik jugalah air mata. Tambah-tambah terkena rengat, rasa macam ada sorang lagi bayi nak keluar.

Kalau mak atau suami nak kirim bekal makanan dari rumah kena beri pada guard sahaja. Beg-beg baju pun guard yang tolong bawa masuk atau bawa keluar ketika nak discharge.

Nasib baik bersalin di HTA, dapatlah juga lihat muka suami ikut tingkap wad ibu dan anak. Ingin buat muka sedih tidak sampai hati pula, kita senyum sahaja tanda kita okay dan tidak sabar ingin pulang.

Diharap perkongsian ini dapat membantu anda yang sedang menghitung hari untuk bersalin. Pastikan anda kekal tenang dan ikuti sahaja arahan yang diberikan.

Apa kata anda ikuti beberapa kisah mereka yang telah bebas COVID-19 pada pautan di bawah ini.

Lelaki Ini Kongsikan Pengalaman Dijangkiti COVID-19 Buatkan Dirinya Kenal Erti Syukur

Berbekalkan Semangat Yang Tinggi, Wanita Hamil 3 Bulan Ini Kongsi Pengalaman Bebas COVID-19

Bersendirian Tanpa Pelawat, Doktor Ini Kongsi ‘Perjalanan Sunyi’ Pesakit COVID-19


Lihat Kaki Perempuan Ini Dimasuki Cacing Akibat Berjalan Di Pantai Port Dickson

Memang seronok bila kita ke pantai. Pastinya setiap kali ke pantai, anda akan berkaki ayam dan seronok dapat pijak pasir pantai.

Baru-baru ini puan Nurul Ezzatul telah berkongsi di laman sosial Facebooknya perihal dirinya yang telah terkena jangkitan cacing semasa beliau bercuti bersama keluarga di Port Dickson.

Hal ini terjadi kerana beliau tidak memakai kasut ketika berjalan-jalan di tepi pantai lalu beliau terkena jangkitan cacing tersebut. Pada mulanya, beliau merasakan bahawa beliau hanya mengalami sakit urat setelah melihat garisan timbul pada bahagian tapak kakinya.

Justeru itu, beliau pun pergi jumpa tukang urut kerana beranggapan ianya sakit urat, dan ternyata setelah itu, kakinya berasa gatal-gatal serta berasa ada benda yang bergerak-gerak dalam kakinya.

Kemudian, beliau memuat naik perihal simptom yang dialaminya di Facebook miliknya dan rata-rata rakan Facebooknya mengatakan bahawa ianya cacing bukannya sakit urat. Beliau tidak mahu percaya pada awalnya, tetapi beliau ke hospital juga untuk mengambil inisatif lain.

Doktor mengesahkan bahawa apa yang dialami oleh beliau adalah disebabkan oleh cacing. Kemudian, beliau diminta untuk makan ubat cacing selama 3 hari, dan jika tiada perubahan beliau harus merujuk pakar kulit untuk mengeluarkan cacing tersebut.

Jangkitan cacing tersebut telah berjaya dibendung dan hal tersebut dikongsi sendiri oleh beliau. Menerusi perkongsian beliau, adalah penting untuk kita memakai kasut di pantai untuk mengelakkan perkara sebegini terjadi. Pastikan diri anda tidak menjadi mangsa cacing kelak.


Anda Mungkin Dipecat Sekiranya Menghantar Sijil Dan Ijazah Palsu Kepada Majikan

Baru-baru ini tular mengenai ijazah dan sijil palsu yang dipalsukan yang dilakukan oleh satu organisasi yang tidak diiktiraf dengan menarik perhatian mahupun menggoda sesetengah pihak untuk mendapatkan kelayakan yang dipalsukan supaya mereka boleh maju dalam sesuatu kerjaya mereka.

Hal ini kerana, terdapat beberapa sebab yang mendorong mereka untuk memalsukan kelayakan mereka iaitu untuk menarik perhatian majikan dengan tujuan untuk meyakinkan  bakal majikan mengenai kebolehan mereka agar diterima untuk menjawat jawatan yang tinggi dan hebat.

Walaubagaimanapun, sekiranya anda cuba berbuat demikian anda akan menghadapi risiko yang tinggi untuk dipecat dari pekerjaan anda apabila majikan anda dapat mengetahui bahawa kelayakan sijil atau ijazah anda telah dipalsukan kerana itu boleh dianggap sebagai salah laku yang serius di dalam etika pekerjaan.

Pihak yang bertanggungjawab telahpun menubuhkan sistem akreditasi melalui Agensi Kelayakan Malaysia (MQA) dan badan profesional dan pengawalseliaan yang lain.

Untuk pengetahuan umum, pada tahun 2018, Kementerian Pelajaran telah melancarkan sistem yang dikenali sebagai e-Scroll atau Sistem Pengesahan dan Pengesahan Gelaran Universiti dengan menggunakan teknologi blockchain supaya orang boleh menyemak kelayakan yang dipalsukan.


Wanita Ini Kongsi Tip Dan Itinerari Lengkap Ke Perth 7 Hari Dengan Bajet RM2,000

Seringkali melihat perkongsian gambar percutian di Australia oleh rakan-rakan anda? Sebenarnya, anda juga boleh ke destinasi pelancongan pilihan ramai rakyat Malaysia ini.

Terbaharu, seorang pengguna Facebook Mira Maira telah berkongsi tip dan itinerari meneroka bandar Perth termasuk sebelah barat dan selatan selama 7 hari 6 malam menggunakan kereta sewa.

Difahamkan, keseluruhan kos percutian beliau adalah RM2,000 untuk seorang. Apa kata ikuti tip dan perkongsian beliau di bawah ini.

Kami beli tiket penerbangan sebulan sebelum penerbangan dan ketika kami beli harga agak murah iaitu RM700 return sebab ada promosi di Traveloka.

Untuk visa pula, saya cadangkan untuk mohon dahulu visa sebelum membeli tiket kerana banyak kes sekarang visa tidak lepas. Anda boleh mohon visa kangaroo di sini dan ketika kami mohon visa dapat harga promosi iaitu RM18 dan perkhidmatannya cepat dan pantas.

Albany: Menginap di hostel 1849 Backpackers selama satu malam
Perth City: Menginap di Hay Street Traveller’s Inn selama 5 malam

Kami sewa kereta di Aries Rental Car dan anda boleh hubungi pihak kereta sewa melalui aplikasi Whatapps (+61415359777). Kemudian, pihak kereta sewa akan minta bayaran sehari dahulu dan setelah sampai di sana anda harus membuat pembayaran penuh termasuk deposit AUD200.

Mengikut pemerhatian kami, kos sebanyak AUD216.82 untuk jarak keseluruhan 2,000 km dan stesen minyak PUMA tawar harga yang murah berbanding stesen-stesen lain.

Cirellos- AUD3.70
Watertown – AUD5.00
Fremantle – AUD2.40
DFO Airport – AUD20
*Kene alert dengan parking sign seperti 1P bermaksud boleh park maksimum sejam sahaja.

Memandu di Australia kena banyak bersabar kerana kad laju berubah-ubah terutama sekali di bandar. Anda kena sentiasa peka kerada kadar saman di sini mahal.

Kami gunakan kad sim Optus iaitu 60GB berharga AUD25.

Caversham Wildlife Park – AUD30/pax
The Pinnacles Desert – AUD15/kereta
Sandboard di Lancelin- AUD10/pax sewa peralatan di Lucky7 shop.
*Tip: sewa peralatan di lokasi sandboard lagi murah iaitu dalam USD5

Istanbul Kebabs & Turkish Bakery – AUD12.90/seorang
Fish & Chips (senior set) -AUD15/seorang
Charcoal Chicken Dianella -AUD15.90 (bbq ribs)- Tutup Ahad
Lobster Shack – AUD38
Insan cafe – kuet tiow goreng -AUD11.50
Aiskirm chocolate (factory choc) – AUD5.00

1. Declare sahaja makanan anda bawa terutama sekali beras.
2. Sila patuhi had laju and bayar parking kereta.
3. Anda perlu rajin Google tempat yang anda ingin pergi kerana waktu operasi semua berbeza dimana ada yang jam 5 sudah tutup dan ahad tutup.
4. Makanan wajib anda makan ribs lamb charcoal chicken express memang sedap.
5. Semua tempat guanakan waze sahaja.

Penerbangan waktu malam dan transit di Bali selama 2 jam menaiki Citilink. Kami suka Citilink kerana diberi makanan percuma. Kemudian, kami pun mulakan perjalanan ke Perth.

Sampai ke lapangan terbang pada jam 4 pagi dan urusan di imigresen berjalan lancar. Kami pun declare semua barang-barang yang dibawa masuk terutama sekali makanan.

Kami mandi di lapangan terbang dan selepas itu memulakan perjalanan menjelajah ke Western Perth menggunakan kereta. Kami hanya sempat berkunjung ke The Gap & Natural Bridge, Wind Farm, Target, Kmart, Coles (wajib cuba susu kopi dare), makan kebab di Istanbul Kebabs dan melihat orang memancing di pantai Albany sebelum check-in hotel.

1. Green Pool (tempat mandi manda).
2. Elephant rock (berhampiran Green Pool).
3. Cape Leeuwin Lighthouse (tidak masuk tapi hanya ambil gambar dari luar). Harga masuk agak mahal iaitu AUD60 untuk lihat lighthouse sahaja.
4. Canal Rocks (parking percuma).
5. Busselton Jetty (tidak masuk pun sebab train sudah tutup. Ambil gambar dari luar sahaja).
6. Watertown Outlet
7. Dinner dekat Charcoal Chicken (sumpah lamb ribs dia lagi sedap dari Tony Romas).
8. Check-in Hotel Hay Street Travellers (bandar Perth).
9. Beli susu kopi lagi – AUD 4.50 & mineral besar AUD5.50 (2botol 1.5ml).

*Tip : Pandu balik dari western ke bandar, anda kena pastikan minyak penuh. Jalan sunyi dan jika lalu kawasan kampung sukar jumpa stesen minyak.

– Lepak minum kopi 7e dulu- AUD3.
– Terus pegi Blue Boat House (datang pagi tiada orang) boleh ambil gambar dengan tenang. Parking depan rumah-rumah kena seberang jalan.
– Lepas itu pergi terus ke cavershan wildlife. Anda kena datang waktu pagi sebab kangaroo masih lapar dan persembahan bermula pada 9.00 pagi- 9.30 pagi. Pastikan alert ngan aktiviti, showtime (bergambar dengan Koala Farm Show, Meet The Wombat).
– The Margaret River Chocolate (sila cuba aiskrim di sini dan ianya halal).
– Lunch di Fish & Chips di Cicerello’s.
– Fremantle Markets (Megabes) untuk beli souvenir murah. Kami berbelanja sebanyak AUD41.90.
– Watertown.
– Makan dinner di Insan cafe (Hay street).
– Rainbow Sea Container, 1 Canning Hwy, Fremantle WA 6160, Australia.

– Singgah sarapan susu – AUD5.20.
– Moore River, Caraban WA 6041, Australia.
– Lancelin Sand Dunes, Beacon Road, Lancelin WA 6044, Australia (sewa kedai lucky 7 harga AUD 10 & deposit lesen kereta.)
– Pinnacles Desert Discovery Centre, Nambung WA 6521, Australia.
– Lobster Shack-Cervantes WA, 37 Catalonia St, Cervantes WA 6511, Australia.
– Membeli dan memborong segala jenis perfume dan vitamin c di dalam Chemist Warehouse.

– Shopping di DFO (free & easy)
– Chemist

Menarik, bukan? Anda dapat melancong ke Australia dan menjelajah banyak tempat dengan bajet RM2,000 seorang. Semoga perkongsiaan ini bermanfaat untuk anda.

P/S: Segalanya mudah dan berbaloi apabila anda terbang dengan AirAsia X. Untuk pengetahuan anda, tiket untuk ke Perth juga lebih murah berbanding destinasi lain di Australia. Ditambah lagi AirAsia X kerap membuat tawaran promosi hebat, anda boleh buat survey sekarang di sini atau perlu rajin untuk check out laman Facebook AirAsia  untuk sebarang promosi. Jom!

Anda boleh baca pelbagai tip melancong ke pelbagai destinasi di The Vocket. Kami senaraikan beberapa artikel pada pautan di bawah ini.

26 Tip Bercuti Bersama Keluarga Di Perth, Australia

Tidak Lengkap Percutian Anda Ke Perth, Australia Jika Tidak Melawat 8 Lokasi Ini

Ini Cara Saya Travel Solo Di Perth, Australia Selama 5 Hari Tanpa Perlu Sewa Kereta


Wanita Ini Kongsi Wang Kertas Ada Kesan Dakwat Rupanya Wang Hasil Rompakan Mesin ATM

Mesti ada di antara kita yang pernah melihat wang kertas yang mempunyai kesan dakwat padanya. Jika terdapat individu yang ingin menukar atau memberikan wang seperti itu, kita jangan terima dan elakkan. Terutamanya bagi peniaga-peniaga di luar sana. Mana tidaknya, mereka yang bergelar peniaga lebih terdedah untuk menerima wang kertas sebegini

Rupanya, ada sebabnya mengapa wang kertas yang mempunyai dakwat ini harus dielakkan. Baru-baru ini, tular di media sosial Twitter, di mana seorang penggunanya memuat naik sebuah perkongsian mengatakan wang kertas yang mempunyai kesan dakwat ialah wang kertas dari hasil rompakan.

jika kita menerima duit yang dikotorkan dengan dakwat ink seperti dalam gambar x kiralah di kedai atau dmana-mana harap kita jgn menerimanya, kerana duit yang dikotorkan dengan dakwat ink seperti ini adalah duit dari hasil rompakan melalui mesin ATM. pic.twitter.com/xB6K7cYw0D

— justcallmechrissy🧚♂ (@chrissytwittwit) December 12, 2019

Menurut perkongsian yang di muat naik oleh @chrissytwittwit, beliau menyarankan kepada orang ramai supaya tidak menerima wang kertas tersebut walaupun daripada mana-mana sumbernya kerana ianya merupakan wang kertas dari hasil rompakan dari mesin ATM.

Dedahnya lagi, Majoriti mesin ATM di seluruh Malaysia telah dinaik taraf dengan sistem baru seperti ini, jika berlaku rompakan terhadap mesin ATM, secara automatik mesin itu akan menyemburkan dakwat ink kesemua duit wang tunai yang ada dalam mesin tersebut.

apabila mesin ATM terkena impak kuat, letupan atau sebagainya ia akan secara automatik mengeluarkan dakwat ink wang tunai yang ada dalam mesin supaya perompak tidak boleh menggunakannya. Harap semua lebih peka dan ambil tahu hal ini terutama peniaga-peniaga kecil.🌻

Apabila mesin ATM tersebut menerima impak yang kuat, letupan atau sebagainya ia secara automatik akan mengeluarkan dakwat bagi merosakan wang kertas tersebut supaya perompak tidak boleh menggunakannya lagi.

Bank Simpanan Nasional (BSN) turut menyarankan supaya orang ramai lebih berhati-hati tidak menggunakan wang kertas yang mempunyai dakwat padanya  Pihaknya juga meminta mana-mana individu yang menerima wang sedemikian, terus laporkannya pada pihak polis.

Diharapkan dengan informasi sebegini, orang ramai akan lebih peka dan elakkan daripada menerima wang kertas seperti yang dinayatakan.

Dikepilkan beberapa artikel berkaitan wang ringgit yang mungkin menarik minat anda. Klik pautan di bawah untuk bacaan lanjut.

Wang Kertas RM100 Ini Dilelong Pada Harga Yang Sangat Tinggi

Pelajar Ini Kongsi Cara Berkesan Menyimpan Wang Lebih RM600 Dalam Masa 3 Bulan

10 Perkara Ini Akan Berlaku Selepas Nilai Mata Wang Negara Jatuh


Wanita Ini Kongsikan Bagaimana Karya Novel Beliau ‘Diciplak’ Dan Dijual Pihak Ketiga

Isu melibatkan harta intelek seringkali menjadi isu di negara kita. Tidak kira sama ada dari segi produk mahupun harta intelek digital, kehadiran pihak ketiga yang mengambil kesempatan pastinya memberi kesan kepada pemilik asalnya.

Pada kali ini, seorang pemilik Twitter yang dikenali dengan nama Anna Lee atau @annaleejue berkongsi di platform tersebut bagaimana karya novel beliau bertajuk Hello telah menjadi sasaran sebuah syarikat penerbitan.

Ini thread susulan kisah ciplak novel saya bertajuk Hello. Sy mohon bantuan anda utk viralkan wajah ini sehingga saya temui maklumat krn sehingga ke saat ini pihak peguam saya tak dpt menjejakinya..Siapakah dia? pic.twitter.com/Rq2PLwQxLo

— anna.lee (@annaleejue) October 1, 2019

Menurut beliau, Arra Iskeyda iaitu ‘penulis’ yang dipertanggungjawabkan Rackread Press untuk menghasilkan novel ini mulanya menulis di platform online iaitu Wattpad.

Beliau kemudiannya menghabiskan beberapa bab terakhir menerusi novel yang dikeluarkan dalam versi fizikal dimana beberapa bab, klimaks dan penutup yang sama seperti novel beliau telah ditiru bulat-bulat.

Beliau mula menyedari tindakan yang dilakukan Rackread Press dan penulis apabila novel yang dikeluarkan sudah memasuki cetakan kedua. Bagi mendapat keadilan yang sepatutnya, individu bernama Anna Lee turut mendapatkan khidmat peguam serta mula mencari dalang disebalik Rackread Press sehingga bertemu dengan akaun Facebook Cyda Yusof.

Slps pmohonan maaf secara terbuka tempohari, dia terus lesap. Call & Mesej diFB dan whatsapp tak jawab. Call dr lawyer saya pun dia xjawab. Surat Notis of demand yg dihantar return back. Dr pmohonan maaf tsbt jelas dia mahu melindung si penciplak. pic.twitter.com/MzrOGovZF5

Selepas beberapa pertanyaan dibuat mengenai modus operandi yang dijalankan serta tindakan daripada pihak peguam, akaun Facebook ini sekadar memuat naik sebuah status permohonan maaf mengenai isu plagiat novel ini. Walau bagaimanapun, penulis asal merasakan tidak adil atas isu yang berlaku berikutan jumlah keuntungan dan tindakan yang dilakukan pelaku sebelum ini.

Akaun Facebook Cyda Yusof ini juga dikatakan tidak lagi membalas sebarang pertanyaan di WhatsApp mahupun Facebook.

Saya hairan, Cyda Yusof penulis dan menerbitkan karya penciplak, takkan dia takde rasa marah dekat penulis yg dah tipu dia? Yg dah cemar nama baik dia dan sykt dia? Kenapa dia perlu lindungi penulis tu? Dan kenapa DIA YANG MELARIKAN DIRI?

Lebih menghairankan penulis, akaun Facebook Cyda Yusof daripada syarikat Rackread Press ini seakan tidak menyalahkan penulis yang menciplak karya sebaliknya memilih untuk melarikan diri daripada isu yang terjadi.

Malah, baru-baru ini akaun Facebook ini muncul lagi dengan sebuah post terbaru yang memaparkan kegembiraan beliau dalam menyambut hari graduasi.

Dia masih hidup. Baru je konvo di #oum #openuniversitymalaysia pic.twitter.com/95QSz1lqmf

Kpd penulis di luar sana… hati2.Kpd penerbit di luar sana.. hati2.Pengciplak tegar masih bebas.Aku dah habiskan duit, masa dan tenaga utk pastikan dia mdpt balasan tapi… 🤷♀

— anna.lee (@annaleejue) October 2, 2019

Untuk pengetahuan, novel asal beliau iaitu Hello sudah diterbitkan sewaktu 2016 lagi iaitu lama sebelum penulis bernama Arra Iskeyda ini mengambil kesempatan.

Berdasarkan isu yang berlaku, penulis asal novel ini turut menyeru penulis dan penerbit dengan penciplak yang bijak mengambil kesempatan agar situasi yang sama tidak berulang lagi. Pencurian harta intelek digital adalah salah dan bakal dikenakan tindakan.

Kami kongsikan kepada beberapa lagi isu yang terjadi sebelum ini melibatkan harta intelek. Klik pautan dibawah untuk mengetahui dengan lebih lanjut.

Neelofa Tampil Mohon Maaf Rakam ‘Lion King’ Di Pawagam

‘MariCar Go-Kart’ Diarah Bayar Ganti Rugi RM1.93 Juta Kepada Nintendo


Wanita Ini Kongsikan Mengapa Malaysia Wajibkan Penggunaan ‘Car Seat’ Bayi Bermula 2020

Pada tahun lalu, demi mengutamakan keselamatan anak-anak kecil di jalan raya, Menteri Pengangkutan Yb Anthony Loke Siew Fook telah mengumumkan bahawa kerajaan akan mewajibkan pemasangan kerusi keselamatan bayi (baby car seat) dalam setiap kereta persendirian pada tahun 2020.

Seorang pengguna Facebook, Wana Abas memuat naik sebuah perkongsian status berkenaan satu taklimat yang dihadirinya berkenaan kerusi keselamatan bayi yang disampaikan oleh pihak Jabatan Pengankutan Jalan. Berikut merupakan perkongsian wanita tersebut yang ditulis di status Facebook miliknya.

Pada 10.11.19, kami wakil penjual dan pekedai mendengar taklimat garis panduan kerusi keselamatan kanak kanak/ child restraint system atau bahasa pasar orang pakai ialah child carseat.

Antara yang memberi taklimat ialah pengarah penguatkuasa JPJ, pegawai bahagian kelulusan komponen JPJ, wakil MIROS dan wakil KPDNHEP.

Saya senaraikan point utama dan soal jawab pada hari tersebut

JPJ akan menggunakan dua punca kuasa untuk kuatkuasa arahan ‘wajib menggunakan child carseat bagi kanak kanak’ iaitu kaedah jpj seperti sekatan jalan raya/saman dan kaedah perintah kastam iaitu menahan kemasukan child carseat tak lulus spesifikasi di pelabuhan dan lapangan terbang.

Maksudnya bermula 1 Januari, semua child carseat yang tiada surat kelulusan komponen (CTA) daripada JPJ akan ditahan di pintu airport dan pelabuhan Malaysia.

Tugas JPJ adalah memastikan child carseat yang masuk lulus piawai keselamatan dengan keluarkan kelulusan CTA. Jadi kurang isu child carseat tak lulus piawai selepas ini.

Bagi child carseat yang masuk sebelum 1 januari 2020 tak perlukan kelulusan CTA. Sama macam masa lulus tali pinggang belakang, kereta yang sebelum 1995 tiada tali pinggang belakang tak perlu tambah dan tak kena saman. Jadi kalau pakai child carseat sebelum 1 Januari tiada kelulusan CTA tidak akan disaman.

Akta child carseat ini adalah sangat sama dengan helmet. Terdapat 3 kesalahan utama iaitu tidak memakai helmet, pakai helmet tapi tidak ikat dan kesalahan memakai helmet yang tak lulus spesifikasi.

Maka untuk car seat akan dimulakan dengan yang pertama iaitu tidak memakai carseat. Tidaklah JPJ nak tahan tengok carseat ada lulus CTA ke tiada ke. Janji anak duduk atas car seat.

Pegawai kuatkuasa JPJ kata tanggungjawab kedai adalah pastikan pelanggan beli dan pakai carseat sebab kena saman RM300. Car seat dalam RM300 juga. Baiklah beli car seat dari kena saman. Kerajaan kena juga kuat kuasa peraturan ini kerana kemalangan jalan raya adalah pembunuh nombor satu kanak kanak di Malaysia selepas tercekik dan lemas.

Pada pendapat saya, perjuangan kesedaran penggunaan car seat sama macam pejuangan penyusuan di Malaysia. Kempen dan kuat kuasa perlu dimulakan sekarang kerana ambil masa lama untuk didik dan kesan kesedaran akan nampak 10 tahun akan datang.

Ini antara soalan biasa didengar. Kenapa kena pakai child carseat? Kerusi kereta sekarang memang tidak dicipta untuk membawa bayi. Bayi perlukan kerusi istimewa jika nak naik kereta. Macam letak bayi dalam roller coster. Memang tak selamat.

Bagaimana dengan mereka anak ramai? Cadangan ialah utamakan yang paling kecil dahulu. Sebab posisi bayi paling bahaya adalah atas riba ibu kerana terlalu banyak kes bila kemalangan baby tercampak keluar manakala ibu dan ayah selamat.

Buat apa pakai car seat, kalau dah ajal anak akan mati juga?
Dalam Islam Nabi Muhammad pun suruh ikat unta bukan biar je unta tu lepas kerana ikat unta itu juga ikhtiar. Ikat anak ke carseat itu satu ikhtiar.

Bagaimana dengan mereka yang miskin dan tiada duit? Ada program kutu car seat RM50 sebulan oleh CPSM, dan kos car seat hanya RM0.29 sen sehari. Bakal ada juga program charity selepas ini.

Kita letak tepi dahulu isu golongan B40, ada ramai lagi golongan M40 dan T20 yang tak pakai dan tak peduli nak pakai walaupun mampu. Baju mak berjenama RM700 tapi selfie letak anak atas riba. Ayah pula spotrim kereta RM2000, tapi child car seat kata tak mampu beli. Tak cerita lagi bab telefon yang model sentiasa upgrade dan koleksi tupperware kat dapur tapi bab CRS berkira.

Ada yang kata agenda ni saja nak untungkan perniaga. Percayalah jual car seat tak besar untung pun. Pertama saiz carseat besar, makan ruang untuk simpan dan kos pengangkutan mahal. Kedua terlalu banyak saingan dan buang harga menyebabkan untung tersangat kecil. Belum kira faktor sewa dan gaji pekerja. Ketiga kos melatih staf untuk pandai carseat amat mahal mencecah ribuan ringgit. Nak kaya, untung banyak kena jual baju bukan carseat. Jual carseat ni macam khidmat masyarakat sahaja.

Anak saya langsung tak nak duduk dalam carseat, macamana? Anak kami masa umur setahun tak nak duduk car seat dan masih menyusu badan. Tapi memang paksa ikat dan tahan telinga.

Anak menangis lagi baik dari anak tak bernyawa. Selepas setahun, sekarang naik kereta dia sendiri tunjuk dan nak duduk carseat. Kesemua 4 anak begitu. Tiada yang lahir terus diam pandai duduk carseat. Ada banyak tips dan trick untuk ajar mereka duduk carseat. Belajarlah.

Kesimpulan, nak mengamuk dan maki semua orang silakan. Sama seperti larangan merokok. Tapi cuba sekali berlapang dada dan buka hati. Kalau kita tak mampu diam diam dan cari jalan. Kalau kita mampu beli dan pakai lah. Jangan sebarkan kebencian hanya kerana kita tak faham sesuatu.

Kami mempunyai kesedaran awal kerana dua sahabat kami kehilangan anak akibat kemalangan jalan raya. Tak perlu tunggu anak sendiri jadi mangsa untuk ambil peduli.

Terdahulu, seorang wanita menceritakan pengalamannya terlibat dalam kemalangan dan anaknya selamat gara-gara memakai ‘car seat’. Klik pautan di bawah untuk bacaan lanjut.

Anak Kekal Selamat Walaupun Kereta Terbalik, Wanita Ini Kongsi Pentingnya ‘Car Seat’

9 Tip Penting Jika Anda ‘Travel By Flight’ Bersama Anak Kecil


Wanita Ini ‘Kumpul’ RM5 Bilion Pada Usia 24 Tahun, Disenarai Antara Jutawan Muda Oleh Forbes

Mempunyai kekayaan pada usia muda pastinya menjadi impian generasi milenial. Namun, tanpa usaha yang keras, impian hanya tinggal impian.

Itulah yang berlaku kepada seorang wanita bernama Alexandra Andresen yang berasal dari Norway. Pada usia muda, dia sudah memasuki senarai antara orang terkaya di dunia dengan menduduki tempat ke-2141.

Seperti dilaporkan oleh Forbes Real Time, di usia 24 tahun, kekayaannya kini mencapai USD$ 1.3 bilion atau sekitar RM5 bilion.

Kekayaan Alexandra berasal dari warisan ibu bapanya Johan Andresen dalam bentuk pegangan 42% saham dalam syarikat pelaburan keluarga, Ferd.

Bukan hanya Alexandra, harta pusaka milik ibu bapanya juga diserahkan kepada kakaknya dan masing-masing mewarisi 42% kekayaan ibu bapanya.

Alexandra disahkan sebagai jutawan termuda di dunia. Ini berlaku setelah kerajaan Norway mengembalikan cukai untuk mereka yang berumur lebih dari 17 tahun.

Walaupun muda dan kaya, Alexandra juga dikenali sebagai orang yang rendah diri. Difahamkan bahawa dia hanya memandu kereta biasa dan tidak terlalu menunjuk.

Sebagai anak orang berada, kehidupan Alexandra juga agak luar biasa. Di hari biasa, dia adalah seorang penunggang kuda profesional.

Ayahnya, Johan Andresen Jr, adalah pengusaha perniagaan keluarga, firma pelaburan Ferd, yang merupakan salah satu syarikat swasta terbesar di Norway. Syarikat ini masih kukuh bertahan dan menguasai 70% struktur saham kelas dua.

Baru sahaja berusia 27 tahun, lelaki ini muncul ‘jutawan segera’ selepas menangi cabutan BSN SSP. Klik pautan di bawah untuk membaca.

Baru Sahaja Berusia 17 Tahun, Lelaki Ini Muncul ‘Jutawan Segera’ Selepas Menangi Cabutan BSN SSP

Jutawan Sekelip Mata Rugi RM7.6 Juta, Rasa Ditipu Selepas Jual Batu Meteorit Pada Harga Murah


Wanita Ini Lukis Stesen KTM Guna Microsoft Excel, Hasilnya Buat Netizen Tergamam

Sekiranya mahu hasilkan sebuah hasil seni digital, sudah pastinya perisian seperti Adobe Photoshop atau Adobe Illustrator antara yang menjadi pilihan. Microsoft Excel yang sering kali digunakan ramai untuk mengisi data dan pengiraan sudah pastinya tidak tersenarai sebagai pilihan.

Dalam pada itu, seorang wanita yang tular di Twitter @sfrnfzl_ ini mengambil pendekatan yang berbeza apabila berjaya menghasilkan hasil seni beliau dengan hanya menggunakan Microsoft Excel sahaja.

Reference and the excel work. pic.twitter.com/XsCYEmuu13

Menurut pelukis yang dikenali sebagai Safarina, beliau memaklumkan mulai mencuba menghasilkan lukisan digital ini menggunakan Microsoft Excel berikutan tidak mempunyai perisian Adobe Illustrator.

Bakat wanita ini secara tidak langsung berjaya membuatkan orang ramai sedar sebuah seni digital mampu dihasilkan dengan hanya menggunakan Microsoft Excel. Tidak kurang juga yang teruja dengan bakat wanita ini. Berikut merupakan respon netizen mengenai hasil seni Safarina.

— Microsoft Store (@MicrosoftStore) August 30, 2021

I can't even do this with adobe illustrator wow the talent 😭😭😭😭😭 https://t.co/87sIorXj6j

— sya // get well soon enha (@VHIHAO) September 2, 2021

im sorry, microsoft what 😳 woww https://t.co/92LqxazKwH

Bagaimana Safarina mulai melukis menggunakan Microsoft Excel

Menurut perkongsian Safarina bersama SAYS, beliau memaklumkan mulai melukis menggunakan Microsoft Excel selepas terinspirasi dengan seorang lelaki tua di Jepun, Tatsuo Horiuchi yang pernah tular menghasilkan seni digital menggunakan perisian yang sama. Safarina kemudiannya menghasilkan seni digital pertamanya pada tahun 2016.

Difahamkan sesebuah lukisan yang dihasilkan memerlukan masa sehingga tiga untuk menyiapkannya. Sementara itu, Safarina juga turut menghasilkan thread di Twitter lukisan lain yang dihasilkan menggunakan Microsoft Excel.

This one is the simple and clear. pic.twitter.com/tb7k48hLP4

Orang ramai berpeluang melihat hasil seni beliau dengan lebih lanjut menerusi laman Instagram beliau dengan klik di sini.

Gara-gara pamer kereta Tesla, Instagram Tony Fernandes baru-baru ini telah diserang dengan pelanggan yang mahu mendapatkan refund tiket penerbangan yang ditempah sebelum ini.

Pamer Tesla Berharga RM230,000, Instagram Tony Fernandes Dihujani Pelanggan AirAsia Minta ‘Refund’

Bagaikan Filem ‘Upside Down’, Dubai Dijangka Bakal Bina Menara Tergantung Di Langit


Wanita Ini Melamar Teman Lelakinya Dengan Harley-Davidson

Macam-macam boleh terjadi di dunia sekarang. Di China, wanita ini mahu memadam stigma traditional di sana dengan membuat sesuatu yang jarang berlaku; melamar teman lelakinya.

Gadis dari Chengdu,China ini membuat kejutan dengan melamar teman lelakinya tanpa pengetahuan teman lelakinya itu. “Saya akhirnya mampu membeli Harley-Davidson idaman kamu ini dan saya juga mahu letak nama kamu dalam surat hartanah ini!” kata wanita itu ketika melamar teman lelakinya. Bukan sahaja dapat motosikal, dapat pula property.

Wanita ini baru sahaja pulang dari belajar di luar negara dan menjalinkan hubungan dengan lelaki ini dalam satu jangka masa yang sudah lama. Beliau merasakan ianya disebabkan cinta yang membolehkan dia membeli motosikal itu buat teman lelakinya.

Apabila ditanya, beliau berkata, “Melamar ini bukan tugas lelaki. Kenapa wanita perlu tunggu untuk lelaki melamar kamu? Saya tidak mahu jadi seperti perempuan yang lain. Kalau anda suka seseorang, buat sesuatu sebelum si dia terlepas kepada orang lain.”

Untunglah lelaki ini. Perempuan ini pun comel sekali. Dahlah comel, bagi pula Harley-Davidson dan rumah. Ini memang kes yang sangat rare. Gadis di luar sana, ada yang nak jadi wanita pertama di Malaysia mencuba lamaran seperti ini?


Wanita Ini Mempertahankan Dirinya Dari Dirompak. Ideanya Sungguh Bijak

Baru-baru ini, seluruh negara kita digemparkan dengan berita gadis ditoreh di muka kerana mempertahankan diri. Tindakan gadis itu sungguh berani dan harus dipuji.

Berikut ialah beberapa tips keselamatan berguna jika sedang bersendirian di tempat berikut :

Apakah alat yang boleh anda simpan di dalam handbag untuk mempertahankan diri ?

Penyembur lada (pemedih mata). Ia merupakan alat paling efektif dan cepat dalam keadaan yang genting.

Ada satu kisah yang menarik tentang penggunaan penyembur lada ini.

Seorang wanita yang bekerja di sebuah farmasi menyedari ada sesuatu yang tidak kena dengan seorang pelanggan yang datang ke kaunter bayaran.

Lantas dia merancang satu tindakan yang bijak sehingga pelanggan yang disyaki perompak melarikan diri tanpa sempat berbuat apa – apa.

Jika anda mahu dapatkan sesuatu seperti yang digunakan wanita itu,

Boleh layari laman BelanjaGaji untuk dapatkan maklumat lanjut.


Wanita Ini Minta Bantuan Netizen Cari Pemilik Duit ‘RM10 Terakhir Pemberian Ayah’

Pemberian sesuatu daripada seseorang adakalanya mempunyai mempunya makna tersendiri. Tambahan pula jika pemberian itu daripada insan kesayangan yang sudah tiada lagi di dunia ini, pastinya mempunyai nilai momento yang akan membuatkan kita sentiasa ingat kepada si pemberi.

Walaupun nilai pemberian tersebut tidak seberapa tetapi memori yang ditinggalkan bersama menjadikan sesuatu pemberian itu sangat bernilai.

Seperti perkongsian oleh seorang pengguna Facebook ini, Hyza Ezany yang mencari pemilik asal kepada sekeping wang kertas RM10. Wang kertas tersebut bukanlah sekadar wang kertas biasa kerana mempunyai ‘mesej’ sayu seorang anak tertera di atasnya.

Menerusi perkongsian tersebut, jelas tertera tulisan menggunakan pen yang menyatakan bahawa wang kertas itu adalah pemberian terakhir ayahnya.

Terkesan dengan mesej tersebut, wanita itu berhasrat untuk mencari individu tersebut dan ingin memulangkan wang kertas tersebut kepadanya secara percuma.

Rata-rata meluahkan rasa simpati mereka kepada pemilik asal wang kertas tersebut dan mendoakan supaya pemilik wang kertas itu dapat ditemui semula.

Diharapkan wanita tersebut dapat menemui dan memulangkan wang kertas tersebut kepada pemilik asalnya.

Terdahulu, tular di media sosial di mana seorang netizen menghadiahkan sebuah iPhone 11 kepada ayahnya yang berjaya membuatkan netizen sebak. Klik pautan di bawah untuk bacaan lanjut.

Belum Mampu Beri Menantu, Lelaki Ini Hadiahkan iPhone ‘Boba’ Kepada Bapanya Buatkan Netizen Kagum Dan Terharu

Penghawa Dingin Jadi Syarat Kepada Bapa Jika Mahu Anak Pulang Ke Kampung

Pengaruh Ibu Bapa Ke Atas Anak, Saya Bangga Dengan Legasi Abah


Wanita Ini Nasihatkan Untuk Memilih Pasangan Kerana Hati Dan Bukannya Paras Rupa

Jika sebelum ini tular di media sosial mengenai seorang pemuda yang bercerita mengenai tranformasi kekasihnya daripada berkulit gelap, gemuk dan selekeh kepada penampilan kurus, putih gebu, dan cantik bagaimanapun dikecam netizen.

Kebanyakan netizen berasa kurang senang dengan kata-kata pemuda berusia 23 tahun yang dianggap keterlaluan. Walaupun sebenarnya pemuda tersebut mungkin tidak berniat untuk menghina bakal tunangnya itu.

Disebabkan harini genap 1 Tahun perkenalan. Aku nak kongsi sedikit macam mana aku kenai dgn dia waktu dia hitam, tak lawa dan agak selekeh. And now apa yg berlaku? I memang salute dengan you sayang. Dan lagi 30 hari lagi kami akan bertunang 💕

Baca THREAD ni sampai habis. Ehek! pic.twitter.com/OP1IU1SO7U

— HuzairieYahya (@HuzairieYahya96) September 25, 2019

Terbaharu seorang netizen pula memberi respon daripada perspektif seseorang yang sudah melalui fasa perkahwinan mengenai tweet pemuda tersebut. Melalui Twitter Ms Ayu Aziz, beliau merasakan thread sebegitu tidak salah kerana perkongsian itu mungkin untuk menaikkan semangat orang yang tiada keyakinan di luar sana untuk berubah. Tetapi baginya, ia agak menakutkan kerana ‘statement’ sebegitu datang dari seorang lelaki.

MUNGKIN niat dia baik untuk share cerita. MUNGKIN niat dia nak naikkan semangat orang yang tak ada keyakinan kat luar sana untuk berubah.

TAPI untuk aku, aku takut baca something macam ni dari seorang lelaki sebab apa?

Untuk orang yang dah pernah kahwin, mind aku lain sikit. https://t.co/spjFaWIgMz

— Ms Ayu Aziz (@ayuazizz) September 25, 2019

Menurut beliau, keseluruhan thread yang dikongsikan berkisar tentang rupa paras dan kecantikan semata-mata. Mungkin kesannya tidak terlalu ketara bagi pasangan bercinta tetapi ia akan menjadi ujian sebenar apabila sudah berkahwin dan beranak pinak nanti. Semuanya akan berubah termasuk kecantikan yang tidak akan kekal selamanya. Ketika itu yang tinggal cuma hati dan kebaikan.

Bagi beliau, perempuan mungkin boleh terima seseorang tanpa syarat tetapi lain pula bagi lelaki yang mungkin agak ‘demand’ mengenai pasangannya. Akan tetapi, tegasnya bukan semua orang sedemikian.

Tweet beliau mendapat respon positif daripada ramai netizen dan rata-ratanya bersetuju dan berkongsi pendapat sama bahawa kecantikan itu akan pudar.

Apa sis cakap memang betull.. Even sy tnya bf sekarang pun kalau sy gemuk nnti still sayangkah? Dia bilang masihhh.. Hmm susah nak percaya HAHAHAHA.. GIRLSS JANGAN PERNAH MELTING DGN KATA2 LELAKI..

— ℬℯ𝒶𝓊𝓉𝓎 (@mochipeach98) September 25, 2019

Dlm byk2 thread, awk punya sy paling respect, because u got his point, tp awk ckp psl masa depan, which is alam rumahtangga, yg kita semua tk perasan kdg2 😂

— Nazuratul Khadijah (@SnowKhadijah) September 26, 2019

Indeed! Kalau masatu tengah morning sickness, tak sempat nak berbedak pun. Lagi2 bila anak kecik, kadang tudung kita pun kena muntah anak, mana nak melawa. Setuju 💯

Jadi beliau nasihatkan kepada mereka di luar sana terutamanya perempuan, jika ingin berkahwin nanti, pilihlah seorang kerana hati dan kebaikannya kerana jika tersilap pilihan akan merana selamanya.

Ini pula kisah inspirasi pasangan yang sama-sama berubah ke arah kebaikan selepas mendirikan rumah tangga, Klik artikel di bawah untuk bacaan lanjut.

Bertemu Di Kelab Malam, Netizen ‘Sejuk Hati’ Dengan Perubahan Pasangan Ini

Tonton Noh Dan Mizz Nina Bercakap Tentang Perkahwinan Mereka Yang Masuk Tahun Ke-8


Anda Mungkin Tidak Percaya Aktiviti Pekerja GoPro Di Pejabat Mereka. Dijamin Awesome

GoPro ialah satu jenama kamera berdefinisi tinggi yang ringan, tahan lasak dan sering digunakan dalam fotografi video yang ekstrim.

Apa yang anda bakal tonton ialah aksi pekerja mereka bermain bola sepak di dalam pejabat mereka. Ya dalam pejabat mereka ketika orang ramai sibuk bekerja.

Jom saksikan aksi 2 bekas pemain bola sepak professional (kini bekerja di syarikat GoPro), Davis Paul dan Demitrius Omphroy dribble bola sepanjang ofis GoPro. Enjoy!

P/s: Teringin juga nak main bola dalam ofis :D


Wanita Ini Nyaris Tersepit Antara kereta Ketika Cuba Halang Anak Kecil ‘Reverse’ Kenderaan

Pada lewat hari semalam, tular satu rakaman video dashcam di mana seorang seorang wanita cuba menahan keretanya daripada terus mengundur melanggar Proton Saga yang ada di belakang.

Sebelum kejadian tersebut berlaku, wanita itu memberhentikan kereta untuk membeli sesuatu di gerai tepi jalan. Kemudian, secara tiba-tiba kereta tersebut mula mengundur ke belakang.

Dalam keadaan panik, wanita tersebut segera cuba menahan keretanya daripada terus mengundur sehingga menyebabkan dia nyaris tersepit di antara kedua-dua buah kenderaan.

A post shared by Buletin Malaysia 🇲🇾 (@buletin_malaysia)

Dalam satu tangkap layar yang dikongsikan orang ramai, wanita tersebut menyatakan dia meninggalkan anak kecil di dalam kereta tersebut semasa kejadian tersebut berlaku. Dia juga mendakwa telah meletakkan gear pada ‘P’ dan handbrake sudah pun ditarik sebelum dia keluar daripada kereta.

Tambahnya lagi, oleh kerana berasa sangat panik dan tidak boleh berfikir, dia segera cuba berdiri di belakang keretanya dan menahan kereta itu daripada terus mengundur. Bagaimanapun, ada seseorang berhampiran bercakap meminta wanita itu untuk masuk ke dalam kereta bagi memberhentikan kenderaan tersebut.

Rakaman kejadian yang berlaku di jalan raya MRSM Baling itu telah mendapat perhatian warganet yang meminta agar ibu bapa agar tidak membiarkan anak kecil berseorangan tanpa pengawasan di dalam kereta kerana pelbagai insiden yang tidak diingini boleh berlaku.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu tindakan seorang lelaki membuka stereng kereta telah menyebabkan dirinya dan penumpang mengalami kemalangan. Baca lebih lanjut melalui pautan di bawah.

Gurauan Bawa Padah, Buka Stereng ‘Quick Release’ Sewaktu Memandu Jadi Punca Proton Wira Ini Terbabas

Dua Wanita Dicabul Di Tempat Parkir Tamarind Square, Netizen Mahu Pencabul Segera Ditangkap

Pesawat MH2664 Ke Tawau Menjunam Jatuh 7,000 Kaki, MAS Dakwa Ada Masalah Teknikal


Wanita Ini Pandu Keretanya Masuk Tasik Kerana Terlalu Percayakan GPS

Sistem global positioning system(GPS) dan aplikasi jalan seperti Waze atau Google Maps tidaklah 100 peratus tepat. Kadangkala ada saja jalan yang salah yang aplikasi ini tunjuk kepada kita.

Kerana terlalu percayakan sistem GPS keretanya, seorang wanita di Ontario, Canada memandu keretanya terus ke dalam tasik. Biasanya jalan itu digunakan untuk menunda kapal tetapi sistem GPS mungkin menganggap jalan itu sebagai jalan raya.

Menurut Canadian Press, wanita itu memandu di waktu malam yang berkabus dan disebabkan jarak penglihatan yang terbatas, beliau berharap sahaja kepada GPS kereta miliknya untuk menunjuk arah. Statement nak cover malu rasanya.

Jadi, anda pun berhati-hati di jalan raya ya?


Wanita Ini Pilih Jadi Lelaki, Kini Mahu Berubah Menjadi Wanita Semula

Selepas enam tahun memilih dan menghabiskan banyak wang untuk menjalani penbedahan menjadi lelaki, Alia Ismail kini memilih untuk kembali fitrah menjadi perempuan. Dia yang berasal dari Michigan telah memilih jalan ini sejak umur 18 tahun lagi.

Pada tahun-tahun awal menjadi lelaki, Alia telah menukar namanya kepada Issa, dan pada usia 20 tahun dia melakukan perubatan untuk meningkatkan hormon lelaki.

“Secara sosial pada usia 18 tahun saya keluar, menggunakan kata ganti nama lelaki dan berpakaian maskulin. Menjelang 20 tahun, saya menjalani perubatan di mana saya memulakan hormon dan menukar nama saya secara sah pada Ogos 2015, dan kemudian menjalani mastektomi pada 2016,” katanya.

Tambah beliau lagi, pada peringkat awal peralihan keluarganya menerima perubahan yang dipilih. Bagaimanapun, datuk dan nenek beliau kurang memahami peralihan beliau dari seorang wanita kepada lelaki.

Selepas peralihan, Alia yang kini berusia 27 tahun merasakan identiti baharu itu tidak benar-benar mewakili siapa dirinya dan selepas mengambil kira beberapa faktor, dia memutuskan untuk kembali kepada fitrah beliau yang dilahirkan sebagai wanita dan mengunakan kata ganti nama wanita.

Alia menjelaskan bahawa beliau tidak menyesal dengan keputusan yang dibuat olehnya setelah menjalani pelbagai perubatan untuk menjadi lelaki. Baginya, apa yang terjadi sebelum ini adalah antara masa terbaik dalam hidupnya dan ia berjaya menemui dirinya kembali.

“Keluarga saya bersikap neutral dalam perasaan mereka. Mereka tahu bahawa saya cukup kuat untuk meletakkan diri saya melalui perjalanan yang tidak diketahui ini dan bangga dengan saya kerana jujur pada diri saya sendiri,” katanya.

Alia sangat terbuka tentang perjalanan hidupnya dan berharap dapat membantu orang lain yang bergelut dengan identiti mereka.

“Saya rasa orang yang tidak memahamj memilih untuk berbuat demikian kerana kejahilan dan kurang empati,” tambah Alia.

“Keputusan adalah sukar, tidak kira apa pun dan saya harap kita semua boleh kekal berfikiran terbuka untuk memahami sebabnya, dan bukannya menonjolkan rasa tidak selamat.

“Akan selalu ada saat di mana orang salah faham dengan saya, tetapi saya tidak boleh membiarkan itu mengalahkan saya. Saya telah membantu ramai orang yang mempersoalkan seksualiti dan jantina mereka dengan berkongsi pengalaman saya.”

‘Allah sangat baik pada saya’ – Kisah lelaki ini hijrah keluar dari gelapnya dunia LGBT. Rujuk pautan di bawah untuk membaca.

‘Allah Sangat Baik Pada Saya’ – Kisah Lelaki Ini Hijrah Keluar Dari Kelamnya Dunia LGBT

Sambutan Hari Wanita Sedunia Jadi Medan LGBT ‘Tunjuk Perasaan’?

Lagu Akhir Zaman Bunkface Dikecam Kerana Bantah LGBT


Wanita Ini Puas Dapat Halang Proton Waja Daripada Redah Tol Secara Percuma

Walaupun pada minggu lalu tular rakaman video sebuah Honda City gagal menghimpit rapat kenderaan lain untuk mengelak membayar tol, nampaknya perangai tersebut telah ‘berjangkit’ pada pemandu kenderaan lain pula.

Seorang wanita telah memuat naik video dashcam di TikTok bagaimana dia telah berjaya menghalang sebuah Proton Waja yang bersungguh-sungguh menghimpit rapat keretanya kerana mahu mengelak bayar tol.

semalam aku terkena hahahahaha! tp yang ni lain .. jenama Proton.. bukan H .. pokemon betul! (abaikan suara kteorg🤣)

♬ original sound – JannahAlias_Sofea – JannahAlias_Sofea

“Pandai lah kau,” kata kawan wanita ini di sebelah.

“Memanglah aku pandai sebab aku dah nampak dia rapat,” jawab wanita tersebut yang bangga dengan tindakan pantas yang dibuat olehnya.

Menurut wanita ini, dia sudah perasan Proton Waja memandu secara pelik di belakang keretanya. Jadi dia telah bersiap-sedia memperlahankan kenderaan sehingga tiang tol tertutup untuk menghalang kereta Proton Waja daripada menggunakan tol secara ‘percuma’.

Orang ramai memuji tindakan wanita ini kerana berani menghalang pemandu Proton Waja yang tidak bertanggungjawab tersebut. Para netizen turut bersetuju perbuatan mengelak membayar tol tidak boleh dijadikan satu normalisasi di kalangan masyarakat kerana ia boleh merugikan pelbagai pihak.

Jika tersalah kawal antara pedal minyak dan brek, ia boleh menyebabkan kemalangan ketika kereta menghimpit terlalu rapat semata-mata mahu menggunakan tol secara percuma.

Lihat Honda City yang menjadi perhatian satu Malaysia setelah gagal mendapatkan tol percuma melalui pautan di bawah.

Orang Ramai Puas Hati Lihat Honda City ‘Kantoi’ Tak Lepas Menyelit Mahu Elak Bayar Tol

Diekori Myvi Elak Bayar Tol, Lelaki Ini Kongsi Detik-Detik Sebelum Kejadian Di LPT


Wanita Ini Saman Teman Lelaki Kerana Tidak Melamarnya Setelah Lapan Tahun Bercinta

Setelah bercinta selama beberapa tahun dengan seseorang, kita selalu diajukan dengan soalan, bilakah kita mahu melamarnya? Atau bilakah kita akan mengahwininya?

Soalan ini mungkin dilihat biasa, tetapi bagi sesetengah orang. Soalan kecil itu umpama bom jangka masa yang bila-bila sahaja boleh meletus dan menimbulkan rasa panik.

Terbaharu, seorang wanita telah memutuskan bahawa dia telah menunggu cukup lama untuk dilamar sebagai seorang isteri dan bertindak menyaman teman lelakinya.

Gertrude Ngoma, seorang wanita yang sudah bercinta selama lapan tahun dengan teman lelakinya, Herbert Salaliki mula muak untuk menunggu lebih lama dan telah membawa situasi mereka ke muka pengadilan.

Menurut akhbar Tuko, wanita berusia 28 tahun telah memberitahu mahkamah bahawa teman lelakinya tidak serius untuk membawa hubungan mereka ke satu fasa yang lebih jauh.

Gertrude turut mendedahkan bahawa dia sudah bosan menunggu dan memilih untuk menyaman kekasihnya kerana tidak serius tentang masa depan mereka.

“Dia tidak pernah bersikap serius, itulah sebabnya saya membawanya ke pengadilan kerana saya layak mengetahui jalan ke depan dan masa depan kita,” katanya.

Difahamkan, Gertrude dan Herbert sudah mempunyai anak namun tidak mempunyai kewangan yang cukup untuk membiayai perkahwinan.

Dalam pembelaannya, Hebert mengatakan dia berada dalam kedudukan kewangan yang tidak sihat untuk meneruskan perkahwinan. Dia juga menyalahkan  Gertrude kerana tidak memberikan perhatian kepadanya.

Di dalam keputusan hakim, kerana kedua-duanya masih belum berkahwin, mahkamah Zambia tidak dapat melakukan apa-apa. Hakim yang mengetuai kes memutuskan bahawa kedua-duanya harus berusaha untuk mencari jalan damai di luar mahkamah.

Terdahulu, seorang youtuber telah didakwa membunuh secara live di YouTube. Klik pautan di bawah untuk membaca.

Aksi Kejam YouTuber Ini Seksa Kekasih Sehingga Maut, Disiarkan Secara ‘Live’ Di YouTube


Wanita Ini ‘Tanpa Sedar’ Telah Menjadi Mangsa Buli Siber Calon SPM 2019

Baru-baru ini telah berlangsungnya peperiksaan Sijil Pelajaran Malaysia 2019. Rata-rata pelajar yang berumur 17 tahun atau lahir pada tahun 2002 telah menduduki peperiksaan SPM 2019.

Walau bagaimanapun, di sebalik para calon menduduki SPM, seorang individu di Amerika Syarikat secara tanpa sedar telah menjadi mangsa buli siber calon SPM ini sejurus selepas peperiksaan subjek Bahasa Inggeris tamat.

Difahamkan semuanya bermula apabila para pelajar gagal menjawab soalan Bahasa Inggeris kertas 2 yang memaparkan seorang watak bernama Melissa yang menggunakan payung terjun. Keadaan menjadi lebih hangat apabila para calon mendapati Melissa sememangnya wujud di dunia sebenar serta menjumpai akaun Instagram beliau.

Paragliding in the alps 😀 #France #Paragliding #thermalling #thisgirlcan #thiswomancan #flylikeabird #paraglidinggirls #annecy #lakeannecy

A post shared by  Laura Melissa (@lauramelissawilliams) on Jul 2, 2019 at 5:14am PDT

Berdasarkan komen yang dapat anda lihat, akaun beliau telah dibanjiri dengan calon SPM yang memaki serta memberi komen yang negatif hanya kerana secara kebetulan nama beliau berada dalam soalan SPM 2019. Berikut kami kongsikan sebahagian komen daripada calon SPM 2019 yang terdapat di laman Instagram beliau.

Buli siber yang dibuat oleh calon SPM tahun ini juga bukan sahaja mendapat perhatian pengguna di Malaysia malah pengguna di Amerika Syarikat yang terkejut dengan kehadiran pengguna dari Malaysia ke laman Instagram beliau ini.

Berdasarkan isu yang berlaku, dapat dilihat para netizen juga turut tampil memohon maaf di Instagram Laura Melissa berikutan tindakan yang dibuat calon SPM tahun ini yang dianggap tidak bermoral.

Untuk pengetahuan, situasi yang sama turut berlaku pada SPM 2017 dan SPM 2018 dimana individu dengan aktiviti yang sama telah dikesan calon SPM pada laman Instagram.

Turut dikongsikan kepada isu hangat yang berlaku baru-baru ini apabila terdapat sebuah butik perkahwinan sengaja memilih untuk bergambar di tanah perkuburan sekaligus mengundang kecaman daripada netizen.

Tidak Hormat Tanah Perkuburan, Gambar Perkahwinan Ini Dikecam

Gagal Cubaan Ragut, Netizen Kecam ‘Rider’ Foodpanda Palsu Ini


Wanita Ini Telah Berkahwin Dengan Menara Eiffel Tanpa Was-Was

Perkahwinan itu adalah satu ikatan perhubungan yang cantik. Orang berkahwin untuk menunjukkan mereka saling cinta-mencintai. Tetapi bagaimana pula jika telah jatuh cinta dengan Menara Eiffel yang tersergam indah di Perancis? Adakah cara untuk mengahwini dengan “nya”?

Seorang wanita bernama Erika La Tour Eiffel telah mengabadikan cintanya pada struktur Menara Eiffel ini. Dia berusia 37 tahun ketika “berkahwin” dengan Eiffel pada tahun 2007. Erika merupakan bekas tentera dan tinggal di San Francisco, Amerika Syarikat. Sebelum ini dia telah jatuh cinta dengan tumbuh-tumbuhan, alat memanah, Dinding Berlin, tapi hanya Eiffel yang dipilih untuk ikatan “perkahwinan”.

LIKE dan FOLLOW Vocket di Facebook serta Instagram


Wanita Ini Telah Buktikan Bahawa Bisnes Boleh Dimulakan Walau Tanpa Modal

Ramai berpendapat berniaga memerlukan modal wang ringgit yang besar.

Namun ini tidak benar buat wanita ini atau namanya Sharifah Shareen Syed Rahman Al-Mashoor yang bermula dari kosong, dan kini memiliki kilang sendiri. Perjuangan meneruskan legasi ayahnya menjadi pemangkin semangat untuk berjaya.

Jom ikuti kisah beliau dan ambil inspirasi daripadanya.

Niat untuk meneruskan perniagaan ayahnya beliau meninggalkan jawatan kerajaan sebagai Pegawai Tadbir Diplomatik (PTD). Wanita lulusan Universiti Utara Malaysia dalam bidang hubungan antarabangsa dan diplomatik ini membuat keputusan melepaskan jawatannya selepas setahun bekerja sebagai PTD. Ketika itu usianya berusia 23 tahun namun dia perlu mengambil alih perniagaan walaupun tanpa sebarang modal besar .

Ujarnya, “Saya pulang ke kampung di Pulau Pinang dan cuba sedaya upaya mengembangkan perniagaan. Ketika itu syarikat kecil arwah ayah hanya bermula dari rumah, malah belum berdaftar. Jadi saya pun mendaftarkannya di Suruhanjaya Syarikat Malaysia.”

“Selepas pendaftaran syarikat, saya mula berfikir cara untuk membangunkan syarikat. Bukan saja tiada pengalaman, modal pun tiada ketika itu,” katanya.

Namun, dia berasa cukup bertuah kerana arwah ayahnya mempunyai ramai kenalan. Lantas dia menghubungi kenalan arwah ayahnya, bertanyakan sama ada mereka mahu membeli produk daripada syarikatnya sebagai hadiah kepada pelanggan mereka.

Dia bersyukur kerana ramai yang berminat, namun hakikatnya, dia langsung tiada modal untuk menghasilkan barangan tempahan pelanggannya itu.

“Produk pertama yang kami hasilkan ialah 1,000 kaki payung, namun ia perlukan modal RM25,000. Justeru, saya maklumkan kepada pelanggan bahawa syarikat kami tiada wang sebanyak itu,” katanya.

Tidak dapat digambarkan rasa syukurnya kerana pelanggan sanggup mengeluarkan modal. Hasil keuntungan itu, dia menggunakannya sebagai modal permulaan untuk mengeluarkan pelbagai barangan lain dan akhirnya berjaya mengukuhkan syarikatnya.

Hampir 14 tahun menceburkan diri dalam perniagaan mengeluarkan barangan cenderahati untuk syarikat korporat, dia bersyukur kerana usaha gigihnya selama ini berbaloi.

Terfikir untuk mencuba nasib di Kuala Lumpur, Sharifah Shareen berkata, semuanya bermula dua tahun lalu apabila dia mengambil keputusan berhijrah ke ibu kota kerana mahu mencabar diri dan mencari peluang perniagaan yang lebih besar.

Ketika mula-mula berkunjung ke Kuala Lumpur, dia langsung tiada kenalan untuk mengembangkan rangkaian perniagaannya. Ketika itu dia menawarkan produk keluarannya di beberapa syarikat saja.

Berkat kesabarannya, syarikatnya mendapat tawaran mencetak baju untuk satu program besar-besaran yang tentunya menjadi kenangan manis dalam hidupnya.

“Dengan wang itu, saya mampu memiliki sebuah kilang sendiri di Kota Damansara dan mengupah beberapa pekerja yang turut komited melakukan tugasan harian.

“Saya bertuah kerana pekerja turut membantu menaikkan nama syarikat, malah mereka tidak jemu menolong saya mengukuhkan perniagaan ini,” katanya sambil menambah, syarikat berkenaan menghasilkan pelbagai produk termasuk botol air, tuala, baju korporat dan bingkai gambar.

Walaupun tidak dilahirkan dalam kalangan keluarga berada, dia akui hasil usaha berterusan itu mampu membuahkan hasil berganda buat dirinya.

Untuk mencapai kejayaan bukannya mudah kerana perlu berusaha keras tanpa mengira masa dan pandai menarik hati pelanggan untuk setia dengan produk keluarannya.

“Pelbagai cabaran ditempuh misalnya persaingan daripada syarikat lebih besar, malah syarikat kami pernah tidak mendapat tempahan.”

“Pada masa sama, banyak syarikat menawarkan perkhidmatan serupa pada harga lebih murah. Namun, saya tidak berputus asa, sebaliknya cuba bersaing secara sihat,” katanya.

Ibu kepada dua cahaya mata perempuan ini berkata, persaingan sihat itu bermaksud menawarkan produk yang lebih berkualiti dengan harga berpatutan.

“Jika tempahan membabitkan kuantiti yang banyak, harga ditawarkan tentulah lebih rendah dan pada masa sama, kami mengekalkan kualiti yang sama.

“Saya perlu pandai menarik hati pelanggan dengan memikirkan pelbagai strategi supaya mereka berpuas hati, malah bagi kami, pelanggan memang istimewa,” katanya.

Produk syarikatnya bukan saja mendapat tempat dalam kalangan syarikat ternama di negara ini, malah di luar negara termasuk Hong Kong, United Kingdom, Iraq dan Bahrain.

Dia juga mengakui, bukan senang untuk mengambil hati pelanggan kerana banyak persaingan, namun dia percaya rezeki daripada Tuhan sekiranya berusaha tanpa mengenal erti putus asa.

Justeru, dia menerapkan konsep Islamik dalam perniagaannya iaitu setiap minggu, diadakan majlis bacaan Yasin untuk kakitangan di pejabatnya selain menjemput penceramah pada majlis ilmu. Dengan cara itu, rezeki lebih berkat dan sentiasa mengingati Pencipta.

“Saya masih baru dalam perniagaan ini dan sentiasa memperbaiki diri, malah berharap terus mampu mengukuhkan perniagaan ini.”

“Restu ibu juga sangat penting apatah lagi doa ibu paling mujarab untuk kejayaan anak. Malah, jika saya mempunyai masalah, saya maklumkan ibu terlebih dulu. Selepas berbual dengan ibu, barulah lega hati saya,” katanya sambil berpesan kepada golongan muda supaya sentiasa berusaha untuk menggapai kejayaan.

Untuk melihat produk keluaran syarikat ini, layari laman web rasmi mereka atau Facebook PM Gift.


Wanita Ini Temui Jam Tangan Rolex Bernilai RM1,047,625 Di Bawah Sofa Miliknya

Paul Altieri dari Bob’s Watches baru sahaja mengongsikan sebuah cerita yang paling gila sepanjang 40 tahun penglibatan beliau dalam perniagaan jam tangan mewah.

Beliau menceritakan kisah tentang seorang wanita warganegara Kanada yang menjumpai seutas jam tangan di bawah kusyen sofa yang dibelinya empat tahun lalu di sebuah kedai bundle dengan harga $25 (~RM104.76).

Setelah meneniliti jam tersebut dengan lebih dekat, wanita berkenaan mendapati jam tersebut merupakan seutas jam tangan berjenama Rolex. Wanita tersebut tidak tahu betapa bertuahnya dia kerana hanya beberapa orang sahaja mampu memliki jam tangan tersebut.

Jam tangan tersebut merupakan jam tangan vintaj Rolex Daytona 6241 ‘Paul Newman’, yang mana Altieri menyatakan bahawa jam tangan tersebut merupakan raja dalam dunia jam tangan vintaj.

Wanita tersebut menghubungi kedai bundle tempat dimana dia membeli sofa tersebut untuk mendapatkan maklumat mengenai pemilik asal sofa berkenaan tetapi gagal. Ini kerana pihak kedai tersebut tidak mempunyai rekod pemilik sebelum ini apatah lagi cara untuk menghubungi mereka disebabkan urusan jual beli telah lama dilakukan.

Setelah meneliti jam tangan berjenama Rolex itu, wanita tersebut sedar betapa berharganya jam tangan itu lalu menghubungi Bob’s Watches untuk menjualnya.

Wanita berkenaan tidak mahu risiko jam tersebut hilang dalam mel dan dia juga tidak mempunyai wang untuk perjalanan ke California, maka Altieri menghantar pakar Rolex vintaj ke Kanada.

Pakar tersebut mengesahkan jam tangan tersebut adalah tulen dan bernilai $250,000 (~RM1,047,625). Wanita berkenaan menjual jam tangan itu kepada Bob’s Watches dengan nilai yang disebutkan.

Model Paul Newman ini pernah memecah rekod untuk jam tangan paling mahal yang pernah dijual di lelongan pada tahun 2017 dengan harga RM71,255,500.

Di bawah ini kami kongsikan kepada anda beberapa artikel berkaitan jam tangan. Klik pautan di bawah untuk bacaan lebih lanjut.

Mengapa Jam Tangan Richard Mille ‘Milik’ Siti Nurhaliza Ini Cecah Harga Ratusan Ribu Ringgit

Jam Tangan Rolex Vintaj Milik James Bond Ini Dijangka Terjual Pada Harga RM1.17 Juta

Pelajar Kumpul Wang Hadiahkan Jam Tangan Untuk Tukang Cuci Buat Netizen Terharu


Wanita Ini Temukan Potongan Jari Manusia Dalam Daging Burger Yang Dimakan Olehnya

Seorang wanita di Santa Cruz, Bolivia terkejut apabila menjumpai potongan jari manusia di dalam burger yang dimakan olehnya. Memetik laporan The Sun, wanita itu difahamkan menemui potongan jari tersebut semasa dia mahu makan di restoran terbabit.

Jorge Silva, Wakil Menteri Pertahanan Pengguna, memberitahu media bahawa potongan jari itu adalah milik salah seorang pekerja di sebuah kilang daging. Difahamkan bahawa seorang pekerja yang terlibat dengan kemalangan semasa mengawal mesin pemotong daging telah kehilangan dua jari ketika sedang menyiapkan 176 paun daging.

Pekerja itu segera dibawa ke hospital dan jari yang terputus itu dikatakan telah dikeluarkan oleh pihak kilang sejurus selepas kemalangan itu berlaku. Bagaimanapun, salah satu jari tidak berjaya dibuang dan berakhir di burger wanita terbabit.

“Kami akan menghukum mereka yang bertanggungjawab, Kanun Jenayah menetapkan hukuman penjara hingga 10 tahun,” kata Jorge Silva. Apa yang mengejutkan lagi adalah ini bukanlah kejadian pertama yang terjadi. Terdapat sekurang-kurangnya tiga kejadian sama melibatkan jari pekerja yang hilang.

Kementerian Tenaga Manusia memerintahkan agar semua operasi dihentikan di kilang terbabit sehingga terdapat bukti bahawa pekerja dilatih untuk mengendalikan mesin. Restoran itu mengatakan bahawa selama 21 tahun beroperasi, pihaknya selalu mematuhi semua peraturan kesihatan, keselamatan dan keselamatan makanan.

Burger King ajar teknik ‘marketing’ tanpa menggunakan sebarang modal. Klik pautan di bawah untuk membaca.

Burger King Ajar Teknik ‘Marketing’ Tanpa Menggunakan Sebarang Modal

‘Ramly Burger’ Pencetus Revolusi Burger Jalanan Di Malaysia

‘Burger Special’ Kini Sedang Jadi Kegilaan Penduduk New York


Anda Mungkin Muntah Hijau Lepas Naik Permainan Ini

Sanggupkah anda cuba permainan macam ni?

Rasa seperti di lambung-lambung, tak boleh nak ramal ke mana badan anda akan di bawa, berputar laju ke berbagai arah.

Bagi yang suka sukan extreme, mungkin ya. Atau boleh jadi sebaliknya.

Dr Nick Laslowicz sebenarnya mereka cipta mesin ini untuk kajian otak dan kesannya keatas kanak-kanak dibawah satu kajian yang dinamakan The Centrifuge Brain Project.

Biar betul? Tak perlu uji pada kanak-kanak, orang dewasa pun boleh muntah hijau lepas naik permainan ni.

Ikuti ulasan dan penerangan Dr Nick Laslowicz.


Wanita Ini Terkejut Diminta Berdiri Tunjuk Pakaian Pada Sesi Temuduga ‘Online’

Sejak penularan wabak COVID-19 di seluruh dunia, kita terpaksa melaksanakan norma baharu dalam kehidupan seharian dari sesi pembelajaran, pekerjaan, aktiviti sosial dan banyak lagi.

Disebabkan ‘total lockdown’ sedang dilaksanakan, maka banyak aktiviti terbatas termasuklah sesi temuduga untuk mendapatkan pekerjaan. Dalam norma baharu, pengguna TikTok @nurdinieirdina telah berkongsi video dirinya dalam satu temuduga kerja secara ‘online’.

Reply to @nurdinieirdina benda rare 😆 #HotlinkEverydayCEO #fyp #vivoSuperTime #fypシ #tiktokguru #onlineinterview #tipsinterview

♬ Yours (feat. LeeHi, CHANGMO) – Raiden & CHANYEOL

Menerusi video tersebut, Nur Dinie perlu berdiri dan memperlihatkan pakaian yang dipakainya ketika sesi temuduga tersebut. Oleh itu, video tersebut mendapat perhatian netizen dan rata-rata memujinya yang memakai pakaian bersesuaian ketika sesi temuduga.

Mana tidaknya, segelintir mereka yang bekerja di rumah jika menghadiri mesyuarat hanya menggayakan baju formal tetapi memakai seluar tidur. Buat anda di luar sana, bak kata pepatah sediakan payung sebelum hujan dimana bersedia hadapi sebarang kemungkinan boleh terjadi ketika sesi temuduga ataupun mesyuarat.

Ketika artikel ini ditulis, video tersebut telah ditonton lebih 200 ribu tontonan dan 23 ribu tanda suka. Semoga video ini bermanfaat buat anda yang sedang mencari pekerjaan.

Sementara itu, kami kongsikan tips untuk anda dapatkan pekerjaan pada pautan di bawah ini.

7 Tip Oleh Pengurus Sumber Manusia Ini Boleh Bantu Anda Dapat Pekerjaan

Perlekeh Pekerjaan Bancuh Simen, Ini Pendapatan Sebenar Pekerja Indonesia Setiap Hari

Lebih 1 Juta Rakyat Malaysia Berisiko Hilang Pekerjaan Berikutan Wabak COVID-19


Wanita Ini Terkilan Hasrat Rentas Negeri Untuk Bantu Ayah Terbantut Kerana ‘Bukti Tidak Kukuh’

Gara-gara beberapa isu menyalahguna surat kebenaran merentas negeri, kini orang yang betul-betul memerlukan surat tersebut berdepan sedikit kesukaran. Terbaharu, tular di media sosial sebuah perkongsian pengguna Facebook, Aida Najwa yang terkilan tidak dapat pulang ke kampung halaman untuk menjaga ayahnya buat kali terakhir.

Menerusi perkongsian tersebut, beliau berkongsi rasa kecewa dengan layanan pihak polis yang tidak membenarkan dia merentas negeri untuk membawa ayahnya ke hospital. Selepas 11 hari permohonannya ditolak, dia mendapat khabar berita yang ayahnya sudah meninggal dunia.

Pegawai polis dalam kisah ni harus baca apa yang berlaku akhirnya pic.twitter.com/mAW2c0PrR2

Menurut laporan, dirinya dan adik-adiknya menanggung penyesalan seumur hidup kerana tidak dapat menjaga ayah mereka kali terakhir. Untuk pengetahuan anda, Aida telah mengisi surat permohonan rentas negeri serta lampirkan dokumen sokongan seperti salinan kad pengenalan, salinan kad OKU ayahnya, dan salinan temujanji rawatan dialisis kepada pihak polis.

Bukan sahaja dikatakan alasan ‘tidak kukuh’ tetapi anggota polis tersebut bersikap biadab dengan bertanya soalan sama ada makcik yang selalu membawa ayahnya ke hospital telah meninggal dunia sehingga dia perlu merentas negeri.

Walau pun tersentak, dia masih menjawab setiap soalan yang diberikan pegawai polis tersebut meskipun masih gagal mendapatkan surat kebenaran merentas negeri. Lantaran itu, dia turut bercadang membuat aduan rasmi terhadap layanan yang diterimanya di Balai Polis Salak Selatan. Apakah pendapat anda akan isu ini?

Sementara itu, kami kongsikan beberapa artikel berkaitan isu salah guna surat kebenaran merentas negeri pada pautan di bawah ini.

Hadiahkan Kereta Untuk Ibu Bapa, Netizen Pertikai Pemilik Butik Fesyen Ini Peroleh Kebenaran Merentas Negeri

Ajar Cara-Cara Rentas Negeri Untuk Bulan Madu, Tindakan ‘Instafamous’ Buat Netizen Berang

Tiada Pembukaan Cawangan Baru, Netizen Bengang Chatime Cuba ‘Backup’ Alasan Neelofa Ke Langkawi


Wanita Ini Tunjuk Cara Bagaimana Angkasawan Buang Air Di Angkasa Lepas

Seorang ‘saintis cilik’ dari Malaysia, Zyson Kang Zy Sun, 9 tahun telah berjaya mengharumkan nama negara apabila memenangi pertandingan reka cipta tandas bagi misi angkasawan ke bulan pada tahun 2024 anjuran NASA, Lunar Loo Challenge.

Pihak NASA menjelaskan rekaan tandas ‘Space Lunar Toilet’ oleh Zyson sangat unik kerana ia boleh digunakan ketika angkasawan menyarung sut lengkap mereka.

Saintis cilik itu juga berjaya menewaskan 897 peserta lain dari 85 buah negara. Namun persoalannya ketika ini, tahukah anda bagaimana tandas di angkasa lepas berfungsi?

Samantha Christoforetti, seorang angkasawan kelahiran Itali ini telah berkongsi kepada orang ramai tentang cara angkasawan membuang air di angkasa lepas. Disebabkan tiada tarikan graviti di angkasa lepas, adakah najis berkenaan akan terapung atau tidak?

Menurut Christoforetti, dalam kapal angkasa semestinya disediakan tandas untuk melepaskan ‘hajat’ tersebut. Beliau menceritakan angkasawan perlu membuka satu pam sehingga ianya mengeluarkan bunyi sebagai isyarat bahawa ada angkasawan yang membuang air di tandas.

Untuk membuang air besar, satu mangkuk yang diliputi beg plastik telah disediakan dalam kapal angkasa. Memandangkan di angkasa yang sifar graviti, angkasawan perlu berpaut pada sesuatu supaya bahan buangan mereka betul-betul masuk ke dalam beg plastik.

Setelah selesai membuang ‘hajat besar’, plastik berisi najis berkenaan mesti ditutup dan disimpan ke dalam bekas simpanan najis. Bekas tersebut akan diganti yang baru setiap 10 hari sekali.

Kemudian, angkasawan perlu menggantikan semula beg plastik baru pada mangkuk tandas tersebut.

Untuk membuang air kecil, prosesnya hampir sama cuma ianya tidak menggunakan beg plastik. Angkasawan juga perlu menghidupkan pam sebelum membuang air kecil melalui sebuah corong yang disediakan.

Air kencing tersebut akan dimasukkan ke UPA (Urine Processing Assembly). Menariknya, air kencing tersebut akan dikitar semula menjadi air minuman angkasawan sepanjang berada di angkasa lepas. Jadi, ada di antara anda yang masih mahu jadi angkawasan selepas ini?

Klik pada puautan di bawah untuk membaca artikel lain berkaitan dengan angkasa lepas.

Robot Bakal Bersihkan Ruang Angkasa Menjelang 2025, Tetapi Bagaimana Sampah Boleh Sampai Ke Sana?

F9: The Fast Saga Sah Akan Ada Aksi Di Angkasa Lepas Pula

Dari Mencuci Kaca Mikroskop, Kini Jadi Anak Malaysia Pertama Lancar Satelit Ke Angkasa


Wanita ‘Insiden Basikal Lajak’ Dibenarkan Tangguh Hukuman Dengan Ikat Jamin RM10,000

Mahkamah Rayuan di sini pada Isnin membenarkan kerani wanita, Sam Ke Ting menangguhkan pelaksanaan hukuman penjara enam tahun dan denda RM6,000 kerana memandu secara melulu sehingga menyebabkan kematian lapan remaja menaiki basikal lajak lima tahun lalu.

Panel tiga hakim dipengerusikan oleh Hakim Datuk P Ravinthran bersama Datuk Lee Heng Cheong dan Datuk Mohd Nazlan Mohd Ghazali sebulat suara membenarkan permohonan Sam Ke Ting yang diwakili peguam Muhammad Faizal Mokhtar.

Panel membenarkan wanita itu dilepaskan dengan ikat jamin RM10,000 dengan seorang penjamin, sekali gus menyebabkan kerani itu dibebaskan sementara dengan ikat jamin sehingga rayuan didengar.

Pada Rabu minggu lalu, Hakim Mahkamah Tinggi Johor Bahru, Datuk Abu Bakar Katar menjatuhi hukuman penjara enam tahun dan denda RM6,000 (atau enam bulan penjara jika gagal membayar denda) terhadap Sam Ke Ting, berkuat kuasa serta merta. Semasa prosiding itu, Abu Bakar turut menolak permohonan wanita terbabit untuk menangguhkan pelaksanaan hukuman, lapor Sinar Harian.

Sam Ke Ting didakwa telah menyebabkan kematian lapan penunggang ‘basikal lajak’ di Jalan Lingkaran Dalam di Johor Baru pada 3.20 pagi, 18 Februari 2017.

Bagaimanapun pemandu wanita itu mengaku tidak bersalah di Mahkamah Majistret Johor Bahru atas pertuduhan memandu secara melulu hingga mengakibatkan kematian dalam insiden terbabit.

Baca lebih lanjut keputusan Hakim Mahkamah Tinggi Johor Bahru yang dibuat pada minggu lalu menerusi pautan di bawah.

Wanita Sebabkan Kematian Lapan Remaja Berbasikal Lajak Dihukum Penjara Selama 6 Tahun

Ibu Bapa 8 Mangsa Tragedi Langgar Terkilan Dengan Keputusan Mahkamah

Tular Video Lumba Di Jalanan, Netizen Mahu Basikal Lajak Diharamkan Atas Jalan Raya


Wanita Israel Dipenjara Oleh Kerajaan Zionis Kerana Enggan Jadi Tentera, Sokong Rakyat Palestin

Wanita muda Israel, Shahar Perets kini sedang menjalani penggal ketiganya di penjara. Beliau telah ditangkap oleh pasukan keselamatan buat kali ketiga kerana enggan menyertai tentera sebagai askar rejim Zionis. Dalam e-mel yang dihantar kepada penyokong – individu yang enggan menyertai tentera sebagai protes terhadap pendudukan Palestin – Perets berkata dia baru-baru ini menghabiskan hari jadinya yang ke-19 di sebalik tirai besi penjara.

Menggambarkan keadaan di penjara, Perets berkata dia telah dilarang untuk menulis pengalaman dan penindasan sepanjang beliau di penjara oleh pihak berkuasa, dengan akses kepada pen kadangkala hanya sepuluh minit setiap hari.“Tentera tidak mahu saya menulis, bercakap atau berkongsi buah fikiran saya. Mereka cuba membungkam saya,” kata Perets, seperti dilaporkan Middle East Monitor.

Shahar Perets opposes her conscription to Israeli compulsory military service – and has been jailed three times as a result https://t.co/ZFObz4ATCt pic.twitter.com/1ev6tdK9Tl

— BBC News (World) (@BBCWorld) November 1, 2021

“Membungkam penentang politik adalah sebahagian kecil daripada corak tingkah laku yang lebih ganas – membungkam perjuangan Palestin untuk hak asasi manusia di Tebing Barat dan Gaza,” katanya. Dalam temu bual dengan BBC, ia mendedahkan bahawa ibu bapanya menyokong penuh keputusannya untuk enggan berkhidmat dalam tentera Israel.

“Sesetengah orang memanggil saya pengkhianat atau mengatakan saya tidak peduli dengan orang saya,” katanya kepada BBC. “Saya memutuskan untuk tidak menyertai tentera kerana saya tidak mahu mengambil bahagian dalam penindasan berjuta-juta orang yang tinggal di Tebing Barat dan Gaza.”

Menurut undang-undang antarabangsa, hak untuk menolak perkhidmatan ketenteraan dengan teliti adalah berdasarkan Artikel 18 Perjanjian Antarabangsa mengenai Hak Sivil dan Politik, yang menjamin hak kebebasan berfikir, hati nurani dan agama atau kepercayaan.

Pekerja yahudi di Google desak CEO sokong Palestin, kutuk kekejaman Israel. Untuk bacaan lanjut, klik pautan di bawah.

Pekerja Yahudi Di Google Desak CEO Sokong Palestin, Kutuk Kekejaman Israel

‘To My Friends In Malaysia’ – Aktivis Israel Ini ‘Koyak’ Dikecam Netizen Malaysia

Lelaki Ini Menulis Tentang 10 Fakta Palestin Dan Israel Untuk “Dummies”. #5 Akan Buat Anda Kagum


Wanita Jepun Ini Kecil Sahaja Tapi Bikin Kaget Sejurus Buka Mulut

Wanita Jepun ini kecil sahaja. Comel pula tu.

Tetapi sejurus beliau mula membuka mulut untuk makan, beliau makan hidangan demi hidangan dengan tenang. Tanpa henti. Dalam saiz yang besar. Dan bilangan yang banyak.

Dalam hati kami terdetik, “Alahai, beliau mesti berhenti makan selepas hidangan ini,” tetapi beliau masih tenang menyambung makan. Mari saksikan jika beliau mampu menghabiskan semua makanan beliau. Dalam masa yang sama, cuba kira berapa kali anda sangka beliau akan berhenti makan.

LIKE dan FOLLOW Vocket di Facebook serta Instagram


Wanita Jepun Menangis Gembira Dapat Makan Durian Malaysia Setelah 2 Tahun Terperangkap Akibat COVID-19

Seorang wanita Jepun dirakam sebak setelah merasa durian di Malaysia buat kali pertama dalam tempoh dua tahun selepas terperangkap di Hong Kong akibat wabak COVID-19 yang melanda dunia sejak hujung tahun 2019.

iChang RM pulang ke Malaysia pada Mei tahun ini hanya dengan satu misi, iaitu merasa semua jenis makanan yang terdapat di Malaysia seperti nasi kandar, nasi lemak, karipap, sate dan akhir sekali adalah raja buah, durian.

Video pasangan itu yang berkunjung ke gerai durian di SS2 telah dimuat naik di YouTube dan mendapat perhatian ramai orang. Ia seolah dokumentasi pertemuan semula mereka dengan buah paling ditunggu orang ramai.

Semasa mereka membayar untuk buah durian, kedengaran juriwang itu berkata kepada mereka, “Lama tidak berjumpa!”. iChang akui, pengalaman merasai durian tiga tahun lalu di Malaysia telah mengubah kehidupan beliau menjadi ‘penagih durian’.

‘Durian hunting’, ini apa yang saya jumpa di Ipoh dan Cameroon Highlands. Rujuk pautan di bawah untuk membaca.

‘Durian Hunting’, Ini Apa Yang Saya Jumpa Di Ipoh Dan Cameron Highlands

Cara FAMA Lawan ‘Market’ Durian Dengan Thailand

Gara-Gara Coronavirus, Harga Durian Di Malaysia Jatuh


Wanita Jepun Sembuh Sepenuhnya Kembali Dijangkiti Coronavirus Buat Kali Kedua

Seorang wanita yang bekerja sebagai pemandu pelancong di Jepun telah disahkan positif coronavirus buat kali yang kedua dan perkara tersebut disahkan oleh pihak berkuasa Osaka.

Perkara tersebut ternyata meningkatkan lagi kebimbangan wabak berkenaan di Jepun dan setakat Khamis, sebanyak 186 kes coronavirus telah direkodkan.

Wanita berkenaan yang merupakan residen di Osaka telah disahkan positif selepas mengalami simptom coronavirus antaranya sakit tekak dan sakit di bahagian dada. Sebelum ini, wanita yang berusia dalam lingkungan 40-an itu telah dijangkiti virus tersebut pada akhir Januari dan telah sembuh sepenuhnya pada 1 Februari.

Japanese woman who contracted the new coronavirus attended a concert in Fukuoka two weeks prior. Officials now tracking the path of the virus. https://t.co/fv37HLntuv

— Tokyo Interlopers (@tokyointerloper) February 25, 2020

Wanita berkenaan kini menjadi individu pertama di Jepun yang dijangkiti wabak berkenaan buat kali kedua. Dilaporkan beliau kemungkinan besar dijangkiti virus tersebut selepas pulang daripada menonton sebuah konsert di Fukuoka dua minggu yang lalu.

Namun pihak kesihatan Jepun masih mengkaji kes wanita ini sama ada kemunculan semula penyakit tersebut adalah daripada jangkitan baharu atau daripada virus berkenaan yang ‘bersembunyi’ dalam badan wanita berkenaan.

Sukan Olimpik Tokyo 2020 dilaporkan mungkin dibatalkan sekiranya wabak Coronavirus ini semakin membimbangkan. Baca tentangnya lagi pada pautan di bawah.

Coronavirus Buat Jepun ‘Cuak’, Cadang Batal Penganjuran Sukan Olimpik Tokyo 2020

Saudi Gantung Kemasukan Jemaah Umrah Berikutan Wabak Coronavirus

18 Warga Korea Selatan Dijangkiti Coronavirus Selepas Selesai Ziarah Israel


Wanita Kanada Kongsi Pengalaman Buruk Kena Gangguan Seksual Di Kuala Lumpur

Seorang wanita dari Kanada yang melancong ke Kuala Lumpur baru-baru ini berkongsi pengalaman buruk yang berlaku keatasnya semasa menginap di salah sebuah hostel di ibu kota.

Dalam tulisan panjang yang dimuat naik di Reddit seperti yang dilaporkan oleh Coconuts KL, wanita berusia 27 tahun itu menceritakan pengalamannya pulang pada jam 2 pagi dan ditegur dengan seorang lelaki mabuk dari Belarus di bahagian koridor hostel.

Perbualan yang mulanya berkisar tentang negara masing-masing bertukar apabila lelaki mabuk terbabit mengajaknya untuk menemani dia bersiar-siar di sekitar bandar dan seterusnya ke sauna.

Selepas beberapa ketika, lelaki terbabit tiba-tiba bertanya adakah dia boleh menciumnya. Wanita terbabit yang terkejut dengan soalan terbabit dengan keras menjawab tidak.

“Saya berundur dan dengan tegas memberitahunya ‘Tidak. Saya hendak masuk tidur sekarang’. Dia merungut sesuatu, cuba pegang lengan saya dan saya mengelak,” katanya.

Lelaki itu tidak mengalah, dia secara tiba-tiba menampar punggung wanita terbabit dan mengeluarkan kata-kata kesat.

Keesokan harinya, wanita itu memberitahu pihak pengurusan hostel dan bertanya sama ada mereka mempunyai tetamu lelaki Belarus.

Bagaimanapun, beliau merasa sangat kesal kerana tiada apa-apa tindakan yang diambil oleh pihak pengurusan hostel. Kata wanita terbabit, pihak hostel seolah-olah mengelak untuk mengambil tindakan kepada lelaki terbabit.

Dia membayangkan bahawa pihak hostel akan campur tangan dengan mengakses rakaman CCTV, memberikannya salinan pasport lelaki tersebut atau mengusir lelaki tersebut dari premis atau mengeluarkan amaran.

“Tetapi mereka tidak melakukan semua itu. Saya dibiarkan berasa sangat diketepikan dan kecewa kerana wanita perlu menghadapinya dan menangani omong kosong ini, “tulisnya.


Wanita Luah Rasa Tidak Puas Hati Dakwa ‘Geng Konvoi Vios’ Halang Lalu Lintas

Jika sebelum ini kita sering kali melihat dan membaca kisah-kisah segelintir ‘Geng Konvoi Honda’ membuat orang ramai ‘kurang selesa’ semasa berada di atas jalan raya pada hari minggu.

Pada hari semalam pula tular rakaman video di mana seorang wanita meluahkan kekesalan apabila mendakwa sekumpulan konvoi kereta Toyota Vios telah menghalang trafik jalan raya semasa dia lalu kawasan tersebut.

Akak ni dok marah sebab dorg dok tahan2 kete bg dorg jalan dlu. Ingat guys org lain pun ada urusan jugak. 💪🏻 #fypp #fyp #fypシ #tiktokmalaysia

♬ original sound – Wan Mohd Fauzi – Wan Mohd Fauzi

Salah seorang pengguna TikTok ada meninggalkan komen memohon maaf atas kekasaran bahasa semasa merakam video tersebut. Menurutnya lagi, dia sedang bergegas untuk pulang dari tempat kerja untuk mengambil anaknya yang dijaga oleh orang tuanya.

Tambah para netizen lain, wanita itu boleh memotong sahaja konvoi kereta Vios tersebut menggunakan laluan di bahagian kanan tanpa perlu menunggu kerana kereta-kereta tersebut bukanlah dalam ‘urusan rasmi’ dan tidak berada dalam keadaan ‘kecemasan’.

kalau korang kat tempat akak ni pon geram…mojon pihak berkuasa ambil tindakan…#malaysiatiktok #fypシ #fypdongggggggg #fypシ゚viral #viral #pdrm

♬ original sound – MusibatHawau – MusibatHawau

Walaupun aktiviti merentas negeri/daerah telah dibenarkan kepada orang ramai, diharapkan agar aktiviti memandu kenderaan secara berkumpulan seperti ini tidak lagi mengganggu kelancaran lalu-lintas pada masa akan datang.

Ada kemungkinan kawasan yang geng konvoi masuki itu jatuh pada waktu hari berkerja sekaligus menyebabkan penduduk setempat berasa ‘kurang senang’ apabila perlu menunggu barisan dalam keadaan yang lama.

Lihat lagi beberapa rakaman dashcam menunjukkan segelintir ‘Geng Konvoi Honda’ beraksi pada hari minggu sehingga membahayakan pengguna jalan raya lain.

Tinggalkan ‘Rakan’ Terlibat Kemalangan, Tindakan Geng Honda Civic Ini Buat Netizen Tergamam

Netizen Bengang Lihat ‘Geng Honda Civic’ Potong Treler Dan Bahayakan Pengguna Jalan Raya Lain

‘Geng Konvoi Kereta’ Didakwa Jadi Punca Kemalangan Di Ulu Yam


Anda Mungkin Pernah Lihat Cara Melipat Cadar Yang Ini. Tapi Ada Lagi

Melipat cadar adalah perkara yang agak melecehkan terutama jika dilakukan berseorangan. Apatah lagi jika ia cadar yang bergetah, anda pasti menghabiskan lebih masa untuk melipatnya berbanding kain-kain jemuran yang lain.

Di bawah ini kami kongsikan dua video yang menunjukkan langkah demi langkah untuk melipat cadar bergetah dengan mudah dan nampak kemas. Cara mana yang anda lebih suka?


Wanita Malaysia Dedah Habiskan Hampir RM15,000 Untuk Layan Festival Coachella Di AS

Untuk hadir ke satu festival muzik antarabangsa adalah impian bagi sesetengah rakyat Malaysia. Tambah lagi apabila konsert tersebut dihadiri oleh artis-artis yang susah untuk kita lihat mereka hadir ke Malaysia.

Bagaimanapun, kekangan kewangan dan harga tiket yang mahal adalah antara punca mengapa tidak ramai rakyat Malaysia yang sanggup untuk hadir ke konsert tersebut.

Sebagai contoh, Coachella yang berlangsung di Amerika Syarikat. Harga tiket, penginapan, makanan dan juga pengangkutan untuk sampai ke sana adalah sangat tinggi.

Melalui pendedahan seorang rakyat Malaysia di akaun TikTok miliknya, Ivor_xianz telah mendedahkan bahawa beliau terpaksa melabur sehingga hampir RM15,000 untuk hadir ke festival Coachella di AS.

Ivor memberitahu di dalam videonya bahawa dia menghabiskan sebanyak $600 (RM2,400) untuk tiket selama 3 hari. Visanya ke AS pula berharga $170 (RM780) dan penerbangannya ke California pula menelan kos yang lebih besar iaitu $1,200 (RM4,500).

Here’s how much I’ve spent in Coachella in 4 days (including everything flights, passes & etc) 😭🇺🇸💸 : pic.twitter.com/YTioJx7TtX

— Ivor is tired (@ivor_xianz) May 4, 2023

Sebaik tiba di Los Angeles, dia terpaksa menempuh perjalanan selama 2 jam ke lokasi. Di mana anda boleh melakukan dengan 2 cara iaitu dengan pas bas ulang-alik (yang berharga tambahan $185 atau RM821) atau dengan menyewa kereta harga $200 atau RM887 sehari.

Bagi penginapan pula, dia memberitahu bahawa pengunjung boleh  menempah pakej hotel bersama-sama dengan pas Coachella, tetapi ia hadir dengan bayaran tambahan yang berharga beribu ringgit atau pengunjung juga boleh menempah Airbnb yang berharga sekitar $300 (RM1,331) seorang untuk 3 malam.

Makanan di Coachella pula boleh mencecah sehingga $15 (RM66) hingga $20 (RM89), manakala minumannya lebih mahal. Ivor membayar $18 (RM80) untuk secawan air limau. Walaupun agak mahal, tetapi bagi Ivor ia berpatutan kerana saiz makanan yang besar dan boleh dikongsi.

Perbelanjaan di sana pula, difahamkan bahawa dia menghabiskan sekitar $200 (RM887) untuk 3 hari festival.

Manakala perkhidmatan menaiki shuttle kepada barangan cenderahti dan Ferris Wheel, dia menghabiskan sekitar $100 (RM444). Dan secara keseluruhan, Ivor membelanjakan sejumlah RM14,789 untuk ke Coachella.

Untuk pengetahuan anda, Coachella adalah festival muzik dan seni yang diadakan setiap tahun di Lembah Coachella di California. Ia adalah salah satu festival muzik terbesar dan paling popular di dunia sejak tahun 1999 lagi.

Setiap tahun, beribu-ribu pencinta muzik dari seluruh dunia akan menghadirkan diri ditengah-tengah padang pasir untuk menikmati hujung minggu mereka dengan persembahan yang luar biasa.


Wanita Malaysia Dipilih Jadi Model Pakaian Renang Patuh Syariah Baharu Nike

Nike telah lancarkan koleksi baju renang yang pertama untuk wanita muslim dan ia turut hadir dengan tudung kalis air.

Selepas kejayaan Nike Pro Hijab yang mula dijual pada tahun 2017, model Victory Swim kali ini hadir lengkap dengan seluar legging, baju dan juga tudung – semuanya kalis air.

Apa yang lebih menarik, Nike Pro Hijab kali ini digayakan oleh seorang anak Malaysia, Arinna Erin Wira yang juga merupakan seorang pelajar di UK.

“I think a lot of women will be excited for this swimsuit. It’s not just Muslim women. A lot of women are modest as well.” ⠀ Making waves in the Nike Victory Swim Collection, featuring lightweight, full-coverage swimsuits designed to give you freedom of movement in the water.

A post shared by  Nike Women (@nikewomen) on Dec 10, 2019 at 1:44am PST

Beliau adalah model yang bernaung di bawah syarikat Bame, salah sebuah agensi pengurusan bakat dan model di UK yang bertanggungjawab menjaga model yang datang dari latar belakang di luar eropah.

Dalam satu muat naik di laman Instagram peribadinya, Arinna berkata bahawa segala apa yang dia capai sekarang adalah disebabkan dengan rasa tidak puas dengan diri sendiri.

Just Do It ••• Everyone has their own insecurities. One of mine is my body. It’s the body strength and stamina that I don’t possess. I’m on a journey to build my self confidence through keeping fit. It builds my physical and mental strength. Most of you know how much I struggle to be consistent in working out or even eating healthy, why? It’s because I didn’t have enough trust or discipline in myself, I doubted myself and thought that I’d never be able to keep up without even trying it out first. Constantly comparing myself to others and complaining that I will never reach that goal that I desired. I was lazy and negative. That’s the truth. I complained for so long but had the least effort to do anything about it. What changed? I was tired of making up excuses, bored out of my minddddd, and I wanted a challenge. I’m a sore loser, so I used that as a form of motivation. Got my butt up and joined BRC @beni.lab , signed up to multiple classes just to see what suits me best and just have fun with it. Excuses and self doubt slowed me down, that ends now.

A post shared by  Arinna Erin Wira (@arinna.erin) on Oct 18, 2019 at 5:45am PDT

Dia mahukan cabaran, tetapi minda selalu menjadi penghalang apabila kita selalu membandingkan diri kita dengan orang lain.

Jadi beliau gunakan perkara itu sebagai motivasi untuk keluar daripada segala sikap negatif yang ada pada diri sendiri.

Arinna yang pernah tersenarai di dalam 50 Wanita Cantik oleh FEMALE Magazine pada 2017 baharu saja menamatkan pengajian beliau di dalam Master of Sciene di Brunel University London.

Kejayaan Arinna untuk menjadi salah satu muka hadapan untuk jenama sukan terbesar di dunia semestinya menjadi inspirasi buat seluruh rakyat Malaysia.

Berikut adalah cerita lain mengenai Nike untuk bacaan lanjut. Klik pautan di bawah untuk membaca.

Nike ZoomX Vaporfly Disiasat Setelah Memecahkan Banyak Rekod Olahraga

Tonton Kylian Mbappé Berbelanja RM5,046.64 Untuk Beli ‘Sneakers’ Nike

Kolaborasi Stranger Things x Nike Bakal Dilancarkan Hujung Bulan Ini


Wanita Malaysia Ditahan Di Singapura Selepas ‘Kantoi’ Bawa Wang RM67,000

Seorang wanita Malaysia yang cuba membawa masuk ke Singapura wang lebih S$20,000 (RM67,000) ditahan kerana gagal mengisytiharkan harta tersebut kepada pihak berkuasa di Pusat Pemeriksaan Woodlands pada 25 April.

Wanita itu memasuki Singapura dengan menaiki kereta, kata Penguasa Imigresen dan Pusat Pemeriksaan (ICA) dalam catatan Facebook pada hari Sabtu.

“Pegawai telah memprofilkan kenderaan yang didaftarkan di Malaysia untuk pemeriksaan menyeluruh dan menemui timbunan mata wang yang dibungkus dalam beg plastik merah jambu, diletakkan di dalam konsol tengah kenderaan itu,” katanya sambil menambah bahawa kes ini dirujuk kepada pihak polis untuk siasatan lanjut.

Di bawah undang-undang Singapura, pelancong yang memasuki atau meninggalkan negara itu dengan membawa mata wang fizikal dan instrumen boleh niaga – seperti cek atau borang pembawa – melebihi $20,000, atau yang setara dengannya dalam mata wang asing, dikehendaki mengemukakan laporan kepada polis.

“Keperluan laporan ini adalah sebahagian daripada usaha untuk memerangi pengubahan wang haram antarabangsa dan pembiayaan [aktiviti] keganasan,” kata ICA.

Kegagalan melaporkan adalah kesalahan yang membawa denda sehingga $50,000, penjara sehingga tiga tahun, atau kedua-duanya sekali.


Wanita Malaysia Ini Berjaya Hasilkan Tudung Khas Untuk Polis Muslim Di UK

Kejayaan anak Malaysia mencipta nama di luar negara bukanlah sesuatu yang baharu lagi. Namun kejayaan Dr Eliesmaziah Alias yang mencipta tudung khas untuk barisan hadapan pasukan polis yang beragama Islam.

Sedar akan jenis kain yang digunakan oleh polis sedia ada tidak begitu sesuai dan praktikal, beliau tampil mengemukakan cadangan kepada pihak atasan polis di United Kingdom.

We are so proud and happy to announce that most police forces in the U.K. has officially adopt our MoreSlim sports hijab as their hijab of choice for the Muslim policewomen. ان شاء الله I’m working with more forces at the moment to adapt to their own specifications too. الحمد الله so happy to be able to help Muslim women to be able to work and to pursue with sports without compromising their belief “ . More great news to come ان شاء الله الحمد الله Watch this space #moreslimsportshijab #instanthijabsuk #muslim #muslimfashion #hijab #hijabfashion #halal #islam #careerwoman #freedom #choices #scarf #modestfashion #powerfulwomen #hijabi #tudung #muslimah

A post shared by  Instant Hijabs UK (@instanthijabsuk) on Nov 15, 2018 at 2:22am PST

Tudung khas tersebut dikenali sebagai MoreSlim, dihasilkan menggunakan jenis kain yang ringan, anti-bakteria dan anti-peluh sesuai digunakan untuk jangka masa panjang.

Selain itu, tudung tersebut juga dilengkapi dengan ciri keselamatan ISO (International Organization for Standardization) EN (European Standard) dan AATCC (American Association of Textile Chemists and Colorists). MoreSlim Hijab mula digunakan oleh polis UK pada Oktober tahun lalu.

Tudung ini juga telah reka khas untuk kegunaan wanita Islam yang aktif bersukan. Ianya dijual menerusi laman web Instant Hijabs UK dalam 4 pilihan warna asas iaitu hitam, kelabu, biru dan putih.


Wanita Malaysia Ini Berjaya Mencipta Nama Dalam Senarai ’30 Under 30 US & Canada’

Kejayaan menempa nama senarai “30 Under 30 US & Canada” dalam kategori peruncitan dan e-dagang sebagai seorang anak Malaysia pastinya amat membanggakan. Kejayaan ini berjaya dicapai oleh Kimberly Ho hasil kreadibiliti produk untuk kanak-kanak, Evereden.

Difahamkan keberkesanan produk ini bukan sahaja sesuai digunakan oleh bayi bahkan juga untuk seluruh keluarga kerana mempunyai kandungan yang selamat. Menerusi sebuah laporan di Forbes, Kimberly pada mulanya merupakan seorang pegawai perbankan mula mendapat idea untuk menghasilkan produk tersebut apabila beliau sering mendapat pesanan daripada rakan-rakan di tanah air untuk membawa pulang produk untuk kanak-kanak.

Ketika itu beliau mendapati terdapat banyak kandungan yang agak membahayakan dalam produk yang sedia ada di pasaran. Semenjak itu, Kimberly mula mendalami minat dalam mengkaji produk dan akhirnya memperkenalkan produknya sendiri. Anda boleh mendapatkan produk ini di laman web Evereden.


Wanita Malaysia Ini Kongsi Pengalaman Belajar Dari Rumah Bersama Dua Anaknya Di UK

Artikel ini adalah perkongsian daripada Puan Ainon Abdullah yang menceritakan pengalamannya bersama dua anaknya -Adam dan Awwab menjalani proses pembelajaran dari rumah di United Kingdom.

Seronok tengok ibu-bapa kongsikan gambar dan kisah anak-anak belajar secara maya dari rumah.

Mai saya nak kogsikan juga pengalaman pembelajaran ini di sekolah anak saya, mungkin juga hampir sama di sekolah-sekolah rendah lain di United Kingdom (UK).

Sekolah di sini guna Microsoft Teams sebagai platform. Setiap pelajar diberi nama pengguna serta kata laluan masing-masing dan diletakkan berkumpulan mengikut tahun.

Ada panduan untuk log masuk di laman sesawang sekolah. Kalau masih mempunyai masalah dan persoalan, ibu-bapa boleh e-mel sekolah, nanti kerani sekolah bantu.

Kesemua video mengajar dan tugasan dimuatnaik di situ. Setiap hari ada dua hingga tiga video mengajar yang baru. Video-video ini disediakan oleh kerajaan untuk sekolah-sekolah guna.

Di hujung video akan diberi tugasan kerja rumah untuk disiapkan. Adam akan taip kerja rumah dalam Microsoft Word dan hantar. Dia buat sendiri. Awwab pula akan tulis kerja rumah atas kertas untuk saya ambil gambar, kepilkan dan hantarkan.

Untuk subjek Matematik dan Sains, cikgu kepilkan pautan kuiz daripada aplikasi EdShed di hujung video utk pelajar-pelajar buat.

Adam bangun pagi sebelum sarapan terus buka video-video dan buat semua tugasan. Kadang-kadang sebelum pukul 10 dia dah siap buat semuanya, kemudian baru sarapan.

Mungkin sebab tahun 6, tahun terakhir sekolah rendah, tak banyak pelajaran baru. Lebih kepada ulang kaji, jadi tak banyak mengajar.

Setiap hari ada setengah jam perjumpaan menggunakan Zoom. Dua kali, pagi dan petang untuk pelajar bertanya soalan tentang pelajaran hari tersebut sekiranya ada. Kehadiran tak wajib.

“Bolehkah saya melakukan perkara lain selepas menyiapkan semua tugasan kerja rumah?”

Apalagi, semangatlah dia siapkan kerja awal supaya boleh tengok YouTube dan buat apa yang dia nak.  Jadi dia tak sertai pun perjumpaan harian di Zoom sbb tiada soalan nak tanya.

Awwab pula perjumpaan Zoom bersama gurunya di sebelah pagi. Cikgu akan ringkaskan pelajaran semalam.

Sebelah petang untuk pertanyaan, kehadiran tak wajib.

Perjumpaan menggunakan Zoom pun teratur, cikgu saja yang bercakap.
Kalau murid-murid ada soalan, mereka angkat tangan dan tunggu sampai cikgu sebut nama, hidupkan mikrofon kemudian baru bercakap.

Cikgu akan beri maklum balas kerja-kerja yang pelajar hantar. Kalau tak bagus, cikgu minta pelajar tonton semula video buat semula kuiz atau tugasan yang diberikan.

Tugas saya untuk pastikan mereka siapkan tugasan kerja rumah. Saya cuma tanya “Adam dah hantar kerja rumah?”

Untuk Awwab saya tanya mana yang perlu hantar. Kemudian semak dalam Microsoft Teams untuk pastikan dah betul-betul hantar dan semak maklum balas dari guru.

Tak ada lah sampai sama-sama kena buat kerja rumah mereka berdua.

Selain itu sekolah juga gunakan applikasi-aplikasi EdShed untuk kuiz subjek Sains & Matematik seperti Frog Play iaitu pembelajaran dalam bentuk permainan, TT Rockstar (untuk latih tubi darab dan bahagi), MyOn reading (perpustakaan dalam talian) utk semua pelajar membaca buku.

Ada banyak kategori buku di situ. Setiap pelajar diminta membaca sekurang-kurangnya satu buku setiap hari.

Seminggu sekali ada setengah jam perjumpaan untuk bersembang santai. Cikgu akan tanya ada siapa-siapa nak cerita apa-apa. Ramai yang angkat tangan.

Cikgu sebut nama setiap seorang untuk bercerita.  Ada yang cerita tentang sambutan hari jadi, permainan mereka dan macam-macam. Adam dan Awwab pula suka berkongsikan tentang kucing mereka.

Cikgu pun layan budak-budak bersembang. Wow, amazing, I love it, lovely dan macam-macam lagi kata-kata pujian. Mat salih kan suka memuji apatah lagi untuk kanak-kanak. Budak-budak pun suka bercerita sebab cikgu pandai layan.

Seminggu sekali juga ada perjumpaan merit. Pelajar diberi anugerah untuk pencapaian terbaik mengikut kategori. Minggu ini Adam dapat anugerah untuk myON reading sebab dia paling banyak membaca. Terkejut dia.

Yelah, pukul 10 dia dah siap semua tugasan, jadi saya suruh dia baca dua buah buku di myON baru boleh tengok YouTube.

Secara peribadi bagi saya yang mempunyai dua anak yang sedang bersekolah rendah, sebagai ibu bapa tidak susah sangat untuk mengawasi anak-anak. Awal-awal mungkin pening untuk fahamkan sistem, log masuk dan tetapkan Microsoft Teams serta aplikasi berkaitan.

Tetapi saya bernasib baik Adam buatkan semuanya. Log masuk untuk Awwab pun dia yang ajar. Memudahkan kerja saya.

Di situ juga ada ruangan chat secara berkumpulan untuk mereka berbincang, tanya soalan pada guru atau bersembang kosong. Tiada grup WhatsApp. Semuanya melalui Microsoft Teams. Ada ibu-bapa juga di sana yang mewakiliki anak-anak dan bertanya kepada cikgu.

Cikgu pula mengawasi perkembangan pelajar-pelajar melalui tugasan kerja rumah yang mereka hantar atau kuiz dalam talian yang mereka buat.

Tiada isu kehadiran yang dibangkitkan. Tiada isu berebut komputer sebab boleh gilir-gilir guna komputer riba untuk tonton video bila-bila masa.

Kalau ketinggalan seminggu pun masih boleh mengikuti sebab video sentiasa tersedia di situ. Cikgu beri masa biasanya seminggu untuk hantar setiap tungasan, mungkin nak mudahkan ibu-bapa yang sibuk.

Tetapi lebih bagus hantar pada hari yang sama kalau tak nak ketinggalan. Nak hantar lambat pun boleh. Tetapi jika awal setidaknya cikgu nampak kita ada usaha.

Sebagai guru, kerja mungkin lebih dari biasa. Walaupun kebanyakan pengajaran secara maya adalah melalui video yang disediakan kerajaan, cikgu tetap kena ajar macam biasa anak-anak pekerja barisan hadapan di sekolah.

Mereka (pekerja barisan hadapan) harus bekerja jadi mereka masih boleh hantar anak-anak ke sekolah. Cikgulah yang kena sesuaikan jadual mengajar sama ada dalam talian dan juga di bilik darjah.

Bagusnya pembelajaran dalam talian ini ibu-bapa pun tahu serba sedikit tentang pembelajaran anak-anak.

Contohnya pendidikan agama, Awwab sedang belajar tentang agama Islam. Tugasan untuk hari tersebut diminta berikan lima rukun Islam. Adam pula sedang belajar tentang agama Hindu dan Sikh.

Begitulah serba sedikit bagaimana pembelajaran secara maya atau dari rumah di sekolah rendah UK ini. Alhamdulillah tak susah bagi saya, tapi secara peribadi saya lebih gemar sistem pembelajaran di sekolah sebab penat berkurung dalam rumah.

Baca juga perkongsian kami yang menyenaraikan tablet terbaik untuk tujuan belajar dari rumah sebelum ini melalui pautan di bawah.

Sesuai Bagi Tujuan PdPR, Ini Tablet Terbaik Pilihan Kami Di Bawah RM600

KPM Tambah Slot Program TV Pendidikan Di [email protected] khusus Untuk Calon SPM


Wanita Maut Dilanggar Kereta Pandu Sendiri Uber

Teknologi kereta pandu sendiri sememangnya sinonim dengan kemajuan automotif serta dilihat futuristik. Namun lain ceritanya dengan syarikat Uber dimana kereta ini gagal untuk mengesan pejalan kaki lantas melanggar dengan kelajuan 40km/j di Arizona, Amerika Syarikat.

Mangsa yang dikenali sebagai Elaine Herzberg berumur 49 tahun ini dikatakan sedang menuntun basikalnya sebelum dilanggar yang kemudiannya dikejarkan ke hospital sebelum disahkan meninggal dunia.

Menurut kenyataan polis, kenderaan tersebut sedang berada di dalam mod pemanduan sendiri dan diawasi oleh seorang operator. Kejadian yang berlaku ini juga merupakan kejadian maut pertama melibatkan pejalan kaki dan kereta pandu sendiri.

Berikutan kejadian tersebut Uber telah menggantung sementara perkhidmatan kereta pandu sendiri di beberapa buah bandar seperti San Francisco, Pittsburgh dan Toronto.

Mungkin lebih banyak lagi perhatian harus diberikan buat kereta pandu sendiri ini sebelum diimplemen secara meluas di beberapa bandar dan negara lain.


Wanita Maut Tergelincir Keluar Dari ‘Roller Coaster’, Jatuh Pada Ketinggian 26 Kaki

Seorang wanita maut selepas tergelincir jatuh 26 kaki dari rollercoaster yang sedang bergerak di Jerman. Mangsa seorang wanita yang tidak dinamakan tersebut dikatakan terjatuh di taman tema Klotti Park di Klotten, pada hari Sabtu, lapor The Independent.

Apa yang kini menjadi tanda tanya buat pejabat pendakwa raya adalah bagaimana wanita berusia 57 tahun itu boleh tergelincir keluar dari rollercoaster tersebut. Salah seorang pihak berkuasa pula berkongsi maklumat bahawa mangsa tergelincir di tempat duduknya di salah satu selekoh sebelum terjatuh ke tanah yang tingginya kira-kira 8 meter (26 kaki).

Pegawai kecemasan cuba menyelamatkan mangsa, namun wanita itu disahkan meninggal dunia di tempat kejadian. Siasatan kini tertumpu kepada punca kematian dan bedah siasat yang akan dijalankan oleh pihak berkuasa.

Pakar kejuruteraan dipertanggungjawabkan untuk memeriksa secara terperinci rollercoaster tersebut serta mencari apakah punca kepada kejadian ini. Selain pakar, beberapa saksi juga akan ditemu bual bagi mendapatkan maklumat tambahan.

Taman itu ditutup berikutan kejadian itu dan tidak ada tanda-tanda bahawa ia akan dibuka semula. Dalam permohonan maaf, pihak Klotti Park turut menyampaikan mesej simpati kepada keluarga mangsa.

‘Lebih besar dari Genting Hinglands’ – Taman tema Melaka bertaraf dunia bakal siap dibina menjelang 2026. Rujuk pautan di bawah untuk membaca.

‘Lebih Besar Dari Genting Highlands’- Taman Tema Melaka Bertaraf Dunia Bakal Siap Dibina Menjelang 2026

Mengapa Genting Akan Teruk Terkesan Dengan Pembatalan Taman Tema Fox

Taman Tema Air Tropika Pertama Di Dunia Bakal Dibuka Di Dengkil